Tárgyalja: Humánpolitikai Bizottság

Nyilvános ülés anyaga

**Berettyóújfalu Város Önkormányzata Polgármesterétől**

**Igazgatási Iroda**

**ELŐTERJESZTÉS**

a gyermekjóléti és gyermekvédelmi feladatok

2018. évi ellátásáról

**Tisztelt Képviselő-testület!**

A gyermekek védelméről és a gyámügyi igazgatásról szóló 1997.évi XXXI. tv-ben (a továbbiakban Gyvt.) meghatározott kötelezettség alapján a Képviselő-testület minden év május 31-ig értékelést készít az önkormányzat gyermekjóléti és gyermekvédelmi feladatainak ellátásáról. Az értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. sz. melléklete rögzíti.

A települési önkormányzat által készítendő átfogó értékelés tartalmi követelményei:

1. A település demográfiai mutatói, különös tekintettel a 0-18 éves korosztály adataira.

2. Az önkormányzat által nyújtott pénzbeli, természetbeni ellátások biztosítása:

- a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,

- egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,

- gyermekétkeztetés megoldásának módjai, kedvezményben részesülőkre vonatkozó statisztikai adatok.

3. Az önkormányzat által biztosított személyes gondoskodást nyújtó ellátások bemutatása:

- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),

- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.

4-5.

6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.

7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.

A beszámoló megadott szempontok szerinti elkészítésében a Berettyóújfalui Szociális Szolgáltató Központ, a Közintézmények Szolgáltató Irodája, a Berettyóújfalui Rendőrkapitányság, valamint a Vass Jenő Óvoda és Bölcsőde működött közre.

Kérem a Tisztelt Képviselő-testületet, hogy a jogszabály által előírt tartalommal készített beszámolót szíveskedjen megvitatni és annak elfogadásáról dönteni.

Melléklet: Beszámoló Berettyóújfalu Város Önkormányzata 2018. évi gyermekjóléti és gyermekvédelmi feladatainak ellátásáról

Berettyóújfalu, 2018. május 9.

Muraközi István


polgármester

**HATÁROZATI JAVASLAT:**

Berettyóújfalu Város Önkormányzata Képviselő-testülete a gyermekjóléti és gyermekvédelmi feladatok 2018. évi ellátásáról szóló beszámolót elfogadja.

**Határidő:** 2019. május 16.

**Felelős:** Muraközi István polgármester



**BESZÁMOLÓ**

**Berettyóújfalu Város Önkormányzata**

**2018. évi**

**gyermekjóléti és gyermekvédelmi feladatainak ellátásáról**

TARTALOMJEGYZÉK

1. Bevezető, a gyermekek védelmének rendszere

2. Berettyóújfalu város demográfiai mutatói

3. Az önkormányzat által nyújtott pénzbeli, természetbeni ellátások

4. Jegyzői hatáskörben lévő gyermekvédelmi feladatok

4.1 Rendszeres gyermekvédelmi kedvezmény

4.2 Hátrányos helyzet, halmozottan hátrányos helyzet megállapítása

5. A gyermekétkeztetés módjai, kedvezményben részesülőkre

vonatkozó statisztikai adatok

6. Az önkormányzat által biztosított személyes gondoskodást nyújtó ellátások

6.1 Család és Gyermekjóléti Szolgálat, Család és Gyermekjóléti Központ

6.2 Gyermekek napközbeni ellátása

6.3 Gyermekek átmeneti gondozása

7. Felügyeleti szervek szakmai ellenőrzései

8. Jövőre vonatkozó javaslatok, célok

9. Bűnmegelőzés helyzete

10. Civil szervezetek részvétele a gyermekvédelemben, ellátásban

1. **Bevezető, a gyermekek védelmének rendszere**

A gyermekek védelméről és a gyámügyi igazgatásról szóló 1997.évi XXXI. tv. (a továbbiakban Gyvt.) rendelkezései szerint a gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások valamint a törvényben meghatározott hatósági intézkedések biztosítják.

A gyermekvédelem működtetése állami és önkormányzati feladat, melyben részt vesznek civil szervezetek, egyházi szervezetek és egyéni vállalkozók is. A Gyvt-ben meghatározott, a gyermekek védelmét biztosító hatósági feladat és hatásköröket a helyi önkormányzat képviselő-testülete, illetve a gyámhatóság (jegyző) gyakorolja.

A Gyvt. elkülöníti egymástól a hatósági munkát és a szolgáltatásokat. A szolgáltatásoknak két nagy csoportja van: a minden család számára rendelkezésre álló gyermekjóléti alapellátások és a családból kiemelt gyermekek gondozását biztosító gyermekvédelmi szakellátások.

Beszámolónk csupán a gyermekjóléti alapellátásokra terjed ki, mivel azok biztosítása a települési önkormányzatok feladata.

Az önkormányzat, a jegyző és a gyermekjóléti szolgálat gyermekvédelemhez kapcsolódó feladatai jogszabályokban rögzítettek.

A települési önkormányzat jegyzőjének feladat- és hatáskörét a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendelet határozza meg:

A települési önkormányzat jegyzője

* a gyámhatósági ügyekben megkeresésre környezettanulmányt készít,
* megállapítja a gyermek rendszeres gyermekvédelmi kedvezményre való jogosultságát,
* megállapítja a rendszeres gyermekvédelmi kedvezményre jogosult gyermek, nagykorúvá vált gyermek hátrányos és halmozottan hátrányos helyzetének fennállását,
* ellátja a törvényben vagy kormányrendeletben hatáskörébe utalt egyéb gyermekvédelmi és gyámügyi feladatokat.

A települési önkormányzatnak a Gyvt-ben meghatározott feladatai, hatáskörei 2018-ban nem változtak.

Berettyóújfalu Város Önkormányzatának Képviselő-testülete a pénzbeli és természetbeni szociális és gyermekjóléti ellátásokról szóló 1/2018. (I. 26.) önkormányzati rendeletében a települési támogatások különböző típusait, a babaköszöntő csomag, a város babája cím, és az óvodakezdési támogatás nyújtásának feltételeit szabályozta.

A rendelet alapján az önkormányzat – a szülő igénylése alapján - minden iskolai szünidőre biztosítja a rendszeres gyermekvédelmi kedvezményben részesülő gyermekek számára a napi egyszeri meleg étkeztetést.

**2. Berettyóújfalu város demográfiai mutatói**

Berettyóújfalu város állandó lakosai számának alakulása, különös figyelemmel a 0-18 éves korosztályra

|  |  |  |  |  |  |  |
| --- | --- | --- | --- | --- | --- | --- |
|  | Lakosságszám összesen | 0-18 éves összesen (arány az összlakos.-hoz visz. %) | 0-3 éves | 4-6 éves | 7-14 éves | 15-18 éves |
| 2010. 01.01.  (fő) | 15.677 | 3.029  (19,32 ) | 568 | 432 | 1.203 | 826 |
| 2011. 01.01.  (fő) | 15.583 | 2.777  (17,82 ) | 529 | 425 | 1.108 | 715 |
| 2012. 01.01.  (fő) | 15.439 | 2.732  (17,69 ) | 507 | 440 | 1.094 | 691 |
| 2013. 01.01.  (fő) | 15.353 | 2.664  ( 17,35) | 496 | 426 | 1.107 | 635 |
| 2014. 01.01.  (fő) | 15.139 | 2.659  ( 17,56) | 344 | 394 | 1.189 | 556 |
| 2015. 01.01.  (fő) | 15.205 | 2.528  (16,62 ) | 470 | 384 | 1.134 | 540 |
| 2016. 01.01.  (fő) | 14.962 | 2.504  (16,73 ) | 490 | 363 | 1.121 | 530 |
| 2017. 01.01.  (fő) | 14.960 | 2.533  ( 16,93) | 522 | 548 | 1.130 | 533 |
| 2018.01.01.  (fő) | 14.989 | 2.614  17,43 | 604 | 335 | 1.126 | 549 |
| 2019.01.01.  (fő) | 14.895 | 2.620  17,58 | 587 | 376 | 1092 | 565 |

A demográfiai adatok tükrében megállapítható, hogy a település lakosságszáma az elmúlt egy évben némi csökkenést mutat. Óvatos bizakodásra ad okot a demográfiai folyamatok változása vonatkozásában, hogy az utóbbi években magasabb a berettyóújfalui lakóhelyű újszülöttek száma.

|  |  |  |  |
| --- | --- | --- | --- |
|  | 65 év feletti állandó lakosok száma (fő) | 0-14 éves korú állandó lakosok száma (fő) | Öregedési index (%) |
| 2001 | 2.856 | 2.580 | 110,6 |
| 2008 | 2.303 | 2.146 | 107,3 |
| 2009 | 2.361 | 2.131 | 110,7 |
| 2010 | 2.367 | 2.093 | 113,09 |
| 2011 | n.a. | n.a. | n.a. |
| 2012 | 2.371 | 2.041 | 116,16 |
| 2013 | 2.423 | 2.029 | 119,41 |
| 2014 | 2.476 | 2.002 | 123,67 |
| 2015 | 2.543 | 1.988 | 127,91 |
| 2016 | 2.606 | 1.974 | 132,0 |
| 2017 | 2.702 | 2.200 | 135,1 |
| 2018 | 2.774 | 2.065 | 134,3 |

A népesség kor-összetételének változását vizsgálva megállapítható, hogy a népességszerkezet elöregedő, az öregedési index 120 % fölött van az utóbbi öt évben. A születések száma kis mértékű ingadozást mutat évről-évre, de összességében a 18 év alatti lakosság aránya is folyamatos csökkenést mutatott 2016-ig. Ugyanakkor a gyermekek és fiatalkorúak száma ténylegesen ennél sokkal nagyobb a városban, hiszen a középiskolák és a vonzáskörzet települések általános iskolai oktatását is ellátó (tagintézményekkel együtt) 5 általános iskola tanulói jelen vannak a város mindennapjaiban.

**3. Az önkormányzat által nyújtott pénzbeli, természetbeni ellátások**

Az önkormányzat hatáskörében lévő, pénzbeli és természetbeni szociális és gyermekjóléti ellátásokról szóló 1/2018. (I. 26.) önkormányzati rendelet által szabályozott **gyermeknevelési célú települési támogatás**t 319 esetben igényelték a gyermeket nevelő családok, a kifizetett támogatás összesen 957 ezer Ft volt. Az esetenként nyújtott támogatások élelmiszer- vagy tanszerutalványként kerültek megállapításra.

Egy család, a gyermekek súlyos betegsége, a kezelésekre való eljutás magas költségei miatt **pénzbeli gyermekvédelmi támogatás**ban részesült havi 27 ezer forint (12 hónapon át) összegben, összesen 324 ezer forint összegben.

2018. évben az önkormányzat rendeletében új, családbarát támogatási formák kerültek bevezetésre, mint a babaköszöntő csomag, A Város Babája cím és az óvodakezdési támogatás.

Gyermekük születésekor 2018. január 1-től **babaköszöntő csomag**ban részesülnek a ténylegesen Berettyóújfaluban élő szülők részesülnek. A csomag értéke 30.000 Ft. 2018-ban 105 újszülöttet köszöntött az önkormányzat.

Az óvodai nevelés megkezdésekor segít a szükséges felszerelések beszerzésében a rászoruló családoknak az **óvodakezdési támogatás**. 16 kisgyermek családjának nyújtott segítséget az elmúlt évben a 20.000 Ft értékű, természetben nyújtott támogatás..

2018-ban nem volt olyan kisgyermek, aki a város napján ünnepelte volna első születésnapját, így **A Város Babája** díjat nem kapta senki.

A tavalyi év során is kiírta az önkormányzat a **Bursa Hungarica felsőoktatási pályázat**ot, ahol 94 felsőfokú tanulmányokat folytató hallgató nyert támogatást összesen 6.030 ezer forint összegben.

**4. Jegyzői hatáskörben lévő gyermekvédelmi feladatok**

A Járási Gyámhivatal családba fogadás, gyámsági ügyek, illetve cselekvőképességet érintő gondnokság alá helyezési ügyek esetében az illetékes jegyzőt keresi meg **környezettanulmány**, illetőleg **vagyonleltár elkészítése** érdekében. A gyámhivatalok megkeresésére 2018. évben 35 esetben környezettanulmány készítésére és 16 esetben vagyonleltár felvételére került sor.

Gyermektartásdíj megállapítása, módosítása, valamint gyermek elhelyezési perekben mind a felperes, mind az alperes lakásán részletes környezettanulmány készítésére kéri fel az illetékes bíróság az eljárásban résztvevők lakóhelye szerint illetékes gyámhatóságként a települési jegyzőt. 2018-ban 20 esetben nyújtott tájékoztatást a gyámhatóság a peres felek életkörülményeiről a bíróság részére. A fentieken túl egyéb szervezet 4 esetben élt megkereséssel környezettanulmány iránt.

**4.1. Rendszeres gyermekvédelmi kedvezmény**

A jegyző hatáskörébe tartozó gyermekvédelmi feladatok közül legnagyobb számú ügy a **rendszeres gyermekvédelmi kedvezményre való jogosultság** megállapítása. Ez a támogatási forma biztosítja a rászoruló gyermekek részére többek között az ingyenes, vagy 50 %-ban kedvezményes étkeztetést, az ingyenes tankönyv ellátást. Az elmúlt év során 649 fő rendelkezett rendszeres gyermekvédelmi kedvezményre való jogosultsággal (455 jogosultság megállapítás, 559 jogosultság megszűnés).  Az év során 2 esetben került sor rendszeres gyermekvédelmi kedvezmény iránti kérelem elutasítására, melyeknek oka a Gyvt-ben meghatározott jövedelmi értékhatár túllépése volt. A rendszeres gyermekvédelmi kedvezményre jogosultak számában évek óta csökkenés tapasztalható.

A jogosultság megállapítása esetén évente két alkalommal, 6.000.- Ft értékű támogatás nyújtására kerül sor, Erzsébet utalvány formájában (július és november hónapban), a hátrányos helyzetű és halmozottan hátrányos helyzetű gyermekeknél ez az összeg 6.500.- Ft. Ez 2018-ban, augusztusban 464 főt érintett, az utalvány formában nyújtott támogatás értéke 2.923 ezer forint volt, november hónapban 438 jogosulthoz  2.768 ezer forint értékben jutott el az utalvány.

**4.2 Hátrányos helyzet, halmozottan hátrányos helyzet**

A rendszeres kedvezményre jogosultak közül kerülnek ki azok a gyermekek, akik a **hátrányos helyzetűek**, illetve a **halmozottan hátrányos helyzetűek** nyilvántartásában szerepelnek.  Ez előnyt biztosít számukra különböző pályázati ösztöndíjak elnyerésére, programokban való részvételre, stb. 2013. szeptember 1-től a hátrányos helyzet megállapítását az a rendszeres gyermekvédelmi kedvezményre jogosult gyermek és nagykorúvá vált gyermek kérheti, aki esetében az alábbi körülmények közül egy fennáll:

* a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról - önkéntes nyilatkozata alapján - megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,
* a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,
* a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

A halmozottan hátrányos helyzetű gyermekek nyilvántartásába kerülhet az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében a fentiekben a hátrányos helyzetű gyermekeknél meghatározott körülmények közül legalább kettő fennáll, vagy

·       nevelésbe vett gyermek,

·       utógondozói ellátásban részesülő és tanulói vagy hallgatói jogviszonyban álló fiatal felnőtt.

2018. október 1-jén a **hátrányos helyzetű** gyermekek nyilvántartásában **156** **gyermek**, a **halmozottan hátrányos helyzetű** gyermekek nyilvántartásában 73 **gyermek** szerepelt. Az előző évhez képest számuk jelentős csökkenést mutat.

**5. Gyermekétkeztetés**

**(módjai, kedvezményben részesülőkre vonatkozó statisztikai adatok)**

Berettyóújfaluban a gyermekek védelméről és a gyámügyi igazgatásról szóló 1997. évi XXXI. törvény (továbbiakban Gyvt.) 21/A. § (3) a) és (5) b) pontjai alapján a gyermekétkeztetés a tavalyi évben is **az önkormányzat kötelező feladata** volt, melyet az önkormányzati fenntartású **Közintézmények Szolgáltató Irodája** (KÖSZI) **útján látott el**. E feladat keretében a KÖSZI működteti a városban az önkormányzati fenntartású bölcsőde és óvodák, valamint a köznevelési fenntartók által fenntartott köznevelési intézmények (általános iskolák, középiskolák, kollégium) gyermekeit/tanulóit ellátó főző- és tálalókonyhákat. A KÖSZI a gyermekek/tanulók étkeztetését **4 főzőkonyha és 8 tálalókonyha üzemeltetésével** oldja meg, ezen belül diétás étkezésre igényt tartó (szakorvosi igazolással rendelkező) gyermekek részére saját konyháján készített **diétás étrendet** biztosít.

Az étkezést igénylő **gyermekek 2018. évi átlaglétszáma** a következőképpen alakult: átlagosan **657 gyermek**/tanuló vette igénybe az étkezést **ingyenesen**, **233 fő pedig 50% térítési díj- kedvezménnyel**. **Teljes térítési díjat átlagosan 430 gyermek**/tanuló után fizettek, tehát az összes étkező átlaglétszáma 1320 fő volt.

2015. szeptember 01-jétől növekedett az ingyenes étkezésre jogosultak köre. Az ingyenes étkezők körének kiterjesztése **a bölcsődés és óvodás gyermekek** esetében a legnagyobb mértékű. Berettyóújfaluban ebben a két intézménytípusban étkező gyermek közül 2018-ban az átlaglétszámok alapján a gyermekek **90%-a étkezett ingyenesen**.

Az összes igénylő gyermek/tanuló teljes létszáma közel 1440 fő volt. Az **étkező gyermekek átlagos létszáma 1320 volt**. Az átlaglétszám a hiányzások, betegségek miatt alacsonyabb az igénylők számánál. A gyermekétkeztetés vonatkozásában az állami támogatás egyik meghatározó tényezője az étkezői átlaglétszám. Örvendetes, hogy ez a létszám 2017-ről 2018-ra 48 fővel emelkedett.

Kiegészítő önkormányzati kedvezményben az intézményi gyermekétkeztetés vonatkozásában nem részesültek a gyermekek/tanulók.

A gyermekétkeztetési feladat ellátásához az önkormányzat saját forrásból kiegészítést biztosít, mivel a feladatalapú központi támogatásból és a szülők által fizetett térítési díjból nem lehet teljes egészében finanszírozni az étkezési feladatot. (A Gyvt. 151. § (4) bekezdése alapján térítési díjként csak a nyersanyag ára és az áfa kérhető.)

A tavalyi évtől a gyermekek részére – minisztériumi állásfoglalás alapján - a szülők kérelme alapján betegség, vagy más akadályoztatás esetén is biztosítják az étel elvitelének lehetőségét. Így nem sérül a gyermekek ellátáshoz való joga.

2016-tól **a rászoruló gyermekek szünidei étkeztetése is kötelező önkormányzati feladat.** A hatályos jogszabályok alapján a hátrányos helyzetű (HH) és halmozottan hátrányos helyzetű (HHH) gyermekek részére kötelező ingyenes szünidei étkezés biztosítása minden iskolai szünidőben, bölcsődések és óvodások részére a szünidei zárva tartási napokon.

Berettyóújfalu Város Önkormányzata az elmúlt évben a gyermekvédelmi törvény rendelkezése alapján nyári szünetben 45 munkanapon, a többi szünetben pedig minden **munkanapon** biztosította **a hátrányos és a halmozottan hátrányos helyzetű gyermekek részére** az ingyenes szünidei étkezést. A Képviselő-testület 2017. évi döntése alapján 2017 nyarától az előző két kategóriába nem tartozó, de **gyermekvédelmi kedvezményre jogosult gyermekek is** igénybe vehették a lehetőséget, szintén szülői nyilatkozat alapján. Részükre az önkormányzat saját forrásból biztosította a szünidei ingyenes étkezést. A lehetőségről minden érintett szülő/törvényes képviselő levélben tájékoztatást kapott.

2018 évben a szünidei gyermekétkeztetésben résztvevő gyermekek létszáma a következőképpen alakult:

|  |  |  |  |  |
| --- | --- | --- | --- | --- |
| **Szünidő/Gyermekek** | **Hátrányos helyzetű** | **Halmozottan hátrányos helyzetű** | **Gyermekvédelmi kedvezményre jogosult** | **Összesen** |
| Tavaszi szünidei | 82 | 47 | 60 | 189 |
| Nyári szünidei | 140 | 70 | 93 | 303 |
| Őszi szünidei | 91 | 45 | 51 | 187 |
| Téli szünidei | 80 | 35 | 37 | 152 |

A szünidei ingyenes étkezést 2018-ban **legalább egy szünetben 163 hátrányos helyzetű** gyermek, **75 halmozottan hátrányos helyzetű** gyermek és **119** előző két kategóriába nem tartozó, **gyermekvédelmi kedvezményre jogosult** gyermek vette igénybe.

A szünidei étkeztetés előzetes kommunikációja során a jogszabály által előírt kötelező elemeken felül (önkormányzattól érkező levél minden szünet előtt, Családsegítő Szolgálat segítsége az igénylőlap kitöltéséhez) több „csatornát” is igénybe vesznek a lehetőség ismertetésére, a figyelemfelhívásra (Bihari Hírlap, a KÖSZI honlapja, facebook oldala, a köznevelési intézmények tájékoztatása). Amennyiben a szülő az első napon nem jön érte az igényelt ebédért, a KÖSZI munkatársai telefonon megkeresik.

Az önkormányzat az általános iskolákban szervezett Erzsébet táborokhoz, és más, civil szervezetek, intézmények által gyermekek részére szervezett táborokhoz is támogatást nyújtott, olyan formában, hogy a KÖSZI által biztosított étkezések esetében a szülőknek csak a nyersanyagok árát kellett fizetniük, a rezsiköltséget nem. Az étkezéshez helyet is biztosítottak, a gyermekek a KÖSZI által üzemeltetett ebédlőkben tudták kulturált körülmények között elfogyasztani az ételeket.

Folyamatosan nagy feladatot jelent az intézmény számára az étkező gyermekekkel kapcsolatos adatok begyűjtése, nyilvántartása, aktualizálása. Sajnos több esetben előfordul, hogy a szülő késve adja meg az információkat.

Álláspontjuk szerint a gyermekek érdekében több szempontból is hasznos lenne, hogy a köznevelési intézmények által vezetett ún. KIR személyi nyilvántartás adataihoz, valamint például az Önkormányzat által vezetett gyermekvédelmi kedvezményre jogosult gyermekek adataihoz a közétkeztetést végző intézményeknek is lenne hozzáférése.

Tájékoztatásukkal közvetlenül meg tudnák keresni azokat a szülőket, akiknek gyermeke valamilyen kedvezményre jogosult, vagy nem fordulhatna elő, hogy valakinek megújították a gyermekvédelmi kedvezményét, de a szülő elfelejti átadni, és így az előző kedvezmény lejárta miatt térítési díj kerül számlázásra. (Természetesen ez utóbbi esetben később a behozott határozat alapján a térítési díj sztornózásra kerül, de ez felesleges „többletköröket” jelent.)

Az a tapasztalatuk, hogy hiába kommunikálnak minden lehetséges formában, mindig akadnak olyanok, akikhez nem jut el az információ. Az adatokat - a gyermek érdekeit szem előtt tartva - csak étkezési célokra használnák. Ezzel a kérdéssel 2017-ben megkeresték az Oktatási Hivatalt, ahonnan elutasító választ kaptak, hiszen a jelenleg hatályos jogszabályok ezt nem teszik lehetővé. Véleményük szerint a köznevelési intézmény számára is jó lenne egy ilyen egységes adatbázis, amelybe mi például rögzíthetnék az étkezés tényét, típusát. Érdekes módon a köznevelési intézményeknek statisztikai adatokat kell szolgáltatniuk az étkező gyermekekről, ehhez a KÖSZI szokott segítséget nyújtani.

A KÖSZI munkatársai arra törekednek, hogy **minél több gyermek vegye igénybe az étkezési lehetőséget** azok közül is, akik már választhatnak (pl. felsősök, középiskolások), hiszen azon túl, hogy az étkezés létszükséglet, megfelelő körülmények között örömteli tevékenység, mely a közétkeztetés keretein belül is megvalósítható. Rendkívül sok érv szól a közétkeztetés mellett, néhány ezek közül: változatos, mindig friss alapanyagokból készül, szakemberek készítik, a 100%-os térítési díj is csak a nyersanyag árát és az ÁFA-t tartalmazza, az ár évek óta nem változott, minden munkanapon rendelkezésre áll, az iskolatársakkal közösen lehet étkezni.

Nagy öröm számukra, hogy az Arany János Szakgimnázium után (ahol 2017-ben volt ez a változás) a 2018. szeptember 1-jétől induló tanévben az Eötvös József Szakgimnázium is bevezette a 20 perces ebédszünetet, így a tanulóknak lehetőségük van az ebéd elfogyasztására. Bíznak abban, hogy az intézményekkel közösen sikerül további olyan változtatásokat véghezvinniük, amelyek a gyermekek érdekeit szolgálják.

Kötelező önkormányzati feladat a diétás étrend biztosítása is. Berettyóújfalu Város Önkormányzata – az országban szinte egyedülálló módon – saját konyha üzemeltetésével oldja meg a speciális táplálkozási igényű, erről szakorvosi igazolással rendelkező gyermekek részére diétás étrend készítését. A KÖSZI által üzemeltetett konyhán megfelelő végzettségű szakemberek látják el a feladatot. 2018-ban 49 ilyen helyzetben lévő gyermek/tanuló étkezését biztosítottuk. Szintén kuriózumnak számít, hogy az Önkormányzat segítségével a Lisztérzékenyek Országos Egyesülete helyi csoportja tagjai az érintett gyermekek, szülők felnőttek részére havi rendszerességgel főzéseket, sütéseket szervez, melyeken az érintettek a gyakorlatban megismerkedhetnek a speciális nyersanyagokkal, ételkészítési módokkal, a gyermekek részt vesznek a folyamatokban, ezáltal közelebb kerülnek az étrendhez, elfogadóbbak lesznek.

**6. Az önkormányzat által biztosított személyes gondoskodást nyújtó ellátások bemutatása**

**6.1 A Bihari Szociális Szolgáltató Központ Család-és Gyermekjóléti Szolgálata, illetve Család-és Gyermekjóléti Központja 2018. évi munkájáról készült beszámolót elkészítette.**

2010. január 1-jétől társulási megállapodással létrehozták a ***Bihari Önkormányzatok Többcélú Kistérségi Társulása által fenntartott Bihari Szociális Szolgáltató Központot, mely magában foglalja a családsegítést és a gyermekjóléti szolgáltatást is***.

2016. január 1-től Berettyóújfalu (mint járásszékhely település) lakosságszámától függetlenül köteles gyermekjóléti központot működtetni. A hatósági feladatokhoz kapcsolódó, gyermekek védelmére irányuló tevékenységek, valamint a speciális szolgáltatások biztosítása a ***járásszékhely településen működő Család- és Gyermekjóléti Központ feladatai közé kerültek, melynek ellátási területe ezen tevékenységek kapcsán kiterjed a járás lakosságára.***

**A szolgáltatások elérhetőségei, tárgyi feltételek:**

**Bihari Szociális Szolgáltató Központ**

**Család- és Gyermekjóléti Szolgálat**

***székhely címe:***

4100 Berettyóújfalu, Ady Endre u. 2. sz.

Tel: 06/54 500-032

e-mail: szockozpont4100@gmail.com

***ellátottak számára nyitva álló egyéb helyiségek címe:***

4164 Bakonszeg, Hunyadi u. 24. sz.

4144 Darvas, Rákóczi u. 73.

4141 Furta, Petőfi u. 1.

4143 Vekerd, Kossuth u.18. sz.

4142 Zsáka, Bethlen Gábor u. 8. sz.

4145 Csökmő, Kossuth u. 110.

**Bihari Szociális Szolgáltató Központ**

**Család- és Gyermekjóléti Központ**

***székhely címe:***

4100 Berettyóújfalu, Ady Endre u. 2. sz.

Tel: 06/54 500-032

e-mail: szockozpont4100@gmail.com

***ellátottak számára nyitva álló egyéb helyiségek címe:***

4110 Biharkeresztes, Damjanich u. 9.

4138 Komádi, Hősök tere 4.

2018. január 1-től a Család –és Gyermekjóléti Szolgálat **ellátási területe megváltozott**, az önkormányzat és az intézmény fenntartójának döntése alapján a családsegítést és a gyermekjóléti szolgáltatást Csökmő településen is biztosítja az intézmény. A család-és gyermekjóléti szolgáltatás a székhelyen van bejegyezve a működési nyilvántartásba, a szolgáltatás nyújtására alkalmas új ellátottak számára nyitva álló egyéb helyiséggel bővült az intézmény, **4145 Csökmő, Kossuth u. 110. szám** alatt.

***Az intézményünk székhelye*** a 4100 Berettyóújfalu, Ady E. u. 2. szám alatti akadálymentesített épületben található. A Család-és Gyermekjóléti Központ a székhelyen kívül a ***Biharkeresztes, Damjanich u. 9***. szám, valamint a ***Komádi, Hősök tere 4.*** szám alatt érhető el az ellátottak számára nyitva álló egyéb helyiségeiben.

A Bihari Szociális Szolgáltató Központ ellátottak számára nyitva álló egyéb helyiségeiben a lakosság ügyfélfogadási időben keresheti fel munkatársainkat. Szerencsésnek mondható, hogy az épületek adottságai megfelelnek a települések lakossága igényeinek, alkalmasak a szociális segítő munka követelményeinek.

***A Család-és Gyermekjóléti Központ feladatai közé 2018. szeptember 1-től bekerült az óvodai és iskolai szociális segítő tevékenység.*** A feladatellátás tárgyi feltételeinek kialakítása történt meg a fenntartóval egyeztetett ütemezés szerint.A feladatellátás megfelelő színvonalú kialakítása érdekében a 2018. évben lehetőség volt arra, hogy az erre a célra biztosított állami támogatás összegét a tárgyi feltételek javítására fordítsuk. Így került sor egy **Suzuki Vitara** **típusú személygépjármű** **megvásárlására**. Az óvodai és iskolai szociális segítők számára 6 db notebook és 6 db mobiltelefon és 1 db multifunkciós készülék került beszerzésre.  ***Berettyóújfaluban*** videokamera, digitális fényképezőgép, projektor, írásvetítő és szakmai mini-könyvtárunk áll a települések szakembereinek rendelkezésére. A munkatársak ügyfelekhez történő eljutásához kerékpárt biztosít az intézmény, melyet a székhelyen raktároz. Az esetmenedzserek a járás településeire való kijutásához a helyközi tömegközlekedés költségeit 100 %-ban megtéríti az intézmény, de a családokhoz történő kijutásban nagy segítséget jelent a megvásárolt gépjármű is. A munkatársak biztonságát szolgáló eszközként kutyariasztó áll rendelkezésre. A gyermekek szabadidős programjaihoz pingpongasztalt, sátrakat, hálózsákokat és matracokat tudunk biztosítani.

**FELADATAINK ELLÁTÁSÁHOZ A KÖVETKEZŐ SZEMÉLYI FELTÉTELEK ÁLLNAK RENDELKEZÉSRE:**

2018-ban a Család – és Gyermekjóléti Szolgálat a következő szakmai létszámmal látta el feladatait: 1 fő családsegítő Zsáka-Darvas településeken, 1 fő Csökmő településen látta el a kötelező feladatot, valamint 1 fő Bakonszeg, Vekerd és Furta településeken végzett családsegítői tevékenységet. Berettyóújfaluban a Család-és Gyermekjóléti Szolgálat 1 fő intézményvezető, 3 fő családsegítő munkatárssal dolgozott.

A Család-és Gyermekjóléti Központnál 1 fő szakmai egység vezető, a székhelyen 5 fő esetmenedzserrel látta el a járási feladatait, 1 fő Biharkeresztes, 2 fő Komádi településen végzett esetmenedzseri feladatokat. A járás településeinek a munkavégzés szempontjából történő felosztásakor igazodtunk a Gyámügyi Osztály munkarendjéhez. A Központnál alkalmazásban álló pszichológus szolgáltatásait is igénybe vehették klienseink, a tanácsadást napi hat órában a Család-és Gyermekjóléti Központtal és a járás szolgálataival együttműködve látta el. A pszichológus személyében a tavalyi évhez képest változás nem történt, Szakál Kitti Erika lája el a tanácsadói feladatokat. Ügyfélfogadási idejében a hét egy napján Biharkeresztesen, további egy napon Komádi településen is felkereshetik, előzetes időpont egyeztetést követően ellátottaink.

Jogi tanácsadást megbízásos jogviszony alapján Komádi és Berettyóújfalu településeken, előzetes időpont egyeztetést követően heti 10-10 órában biztosít az intézmény.

**családterápiás tanácsadást is biztosítunk klienseinknek, a családterapeuta heti 1-1 napon biharkeresztes és komádi városokban is ellátja tanácsadó tevékenységét.**

**A CSALÁD- ÉS GYERMEKJÓLÉTI SZOLGÁLAT**

**SZAKMAI TEVÉKENYSÉGE 2018. ÉVBEN AZ ÖSSZESÍTETT ADATOK TÜKRÉBEN:**

Az intézményi társulás keretében ellátott szakmai tevékenységünket, megítélésünk szerint valamennyi településen, azonos szinten végeztük el, a lakosság elfogadta és igényelte segítő jellegű közreműködésünket.

***7 települést érintően a 2018. év összesített adatai alapján a következőkről tudunk beszámolni:***

A családokkal a kapcsolatot elsősorban a jelzőrendszeri tagok írásos megkeresése alapján vettük fel.

Az előző évben összesen **207 db** jelzést fogadott Szolgálatunk. 18 éves és idősebb személyekkel kapcsolatban **13 db** jelzést kaptunk, illetékesség hiánya miatt **22 darab** jelzés került továbbításra az illetékes szolgálat/központ számára.

**2018. évben a jelzőrendszer által küldött jelzések megoszlása**



A társult településeken a Család- és Gyermekjóléti Szolgálat együttműködési megállapodás alapján **138** családdal került kapcsolatba, mely összesen **246** gyermeket érintett. Nem együttműködési megállapodás alapján **626** családdal álltunk kapcsolatban. **690** nagykorú személy egyszeri alkalommal fordult hozzánk információért, kérte segítségünket ügyeinek intézésében. Az elmúlt évekhez képest elmondható, hogy a Család- és Gyermekjóléti Szolgálat látókörébe került családok száma növekedő tendenciát mutat. Fontos megemlítenünk azon törvényi változást, mely az iskoláztatási támogatás szüneteltetésére irányul. Célja a tankötelezettség teljesítésének elősegítése lenne. Ennek tekintetében megemelkedett a közoktatási intézmények részéről történt jelzések száma a gyermekek igazolatlan mulasztása esetén.

A tavalyi évben a védőnők részéről ismételten kevesebb jelzés érkezett Szolgálatunk felé.

**A Család- és Gyermekjóléti Szolgálat gondozási tevékenységének megoszlása nem és kor szerint**

**(együttműködési megállapodás alapján gondozásba vettek)**

|  |  |  |  |
| --- | --- | --- | --- |
| **Korosztály** | **Férfi + Nő (fő)** | **Szociális segítő munka összesen (fő)** | **Ebből Család- és Gyermekjóléti Központból érkező** |
| **0-2** | **21** | **246** | **56** |
| **3-5** | **36** |
| **6-13** | **102** |
| **14-17** | **87** |
| **18-24** | **30** | **239** | **25** |
| **25-34** | **54** |
| **35-49** | **127** |
| **50-61** | **21** |
| **62 és idősebb** | **7** |
| **Összesen** | **485** | **485** | **81** |

Családsegítői tevékenységünket **246 *gyermeknél alapellátás keretében*** végeztük, a szociális segítő munkára együttműködési megállapodás alapján került sor. Kapcsolatban álltunk a családjából kiemelt gyermekek vérszerinti szüleivel.

A Család-és Gyermekjóléti Központ jelzése alapján a hatósági intézkedéshez kapcsolódó szociális segítő munkára 56 család esetében volt szükség.

**Válsághelyzetben lévő várandós anyák gondozását 3 esetben láttuk el.** Az előző évhez képest azt tapasztaltuk, hogy a védőnői jelzések száma 2018. évben ismételten lecsökkent. A Védőnői Szolgálattal közös családlátogatások, szakmai esetmegbeszélések, esetkonferenciák során rendszeresen együttműködünk, hogy közösen megtaláljuk a legmegfelelőbb módszereket, segítési formákat annak érdekében, hogy a családok saját erőforrásaikat megtalálva problémáikat meg tudják oldani.

A **családjából kiemelt gyermek szüleinek gondozása** során az esetmenedzselési feladatokat a járásszékhelyen működő Család- és Gyermekjóléti Központ látta el, **28 esetben** koordinálta és kérte fel a Család- és Gyermekjóléti Szolgálatunkat a szociális segítőmunka nyújtására.

Összesen 10 fő bűnelkövető gyermekkel álltunk kapcsolatban. Az említett kiskorúak esetében elsősorban garázdaság és tulajdon elleni szabálysértések, közúti szabálysértés elkövetése miatt indult meg a hatósági eljárás.

***Család- Gyermekjóléti Szolgálatunkat összesen* 7138 *fő kereste fel.*** (Berettyóújfalu, Furta-Bakonszeg-Vekerd, Zsáka-Darvas, Csökmő)

**A Család- és Gyermekjóléti Szolgálat tevékenysége az elsődleges probléma típusa szerint:**

OLE-objektum

A gyermekek veszélyeztetettségének elsődleges okai a fenti táblázatban kerültek részletesen ismertetésre.

A több szempontból is hátrányos helyzetű szülők nehezen tudják kezelni a kamaszkorral járó életkori nehézségeket. Fontosabb számukra a saját **életviteli problémájuk** és nem rendelkeznek azon képességekkel, melyek a problémák megoldásához szükségesek. Bár a gyermekvédelmi törvény kimondja, hogy anyagi okokból kiskorú nem lehet veszélyeztetve, de a fentiekből is kiderül, hogy a mindennapi életvitelhez szükséges anyagi források hiánya döntően kihatással van a gyermekek családban történő megfelelő nevelkedéséhez.

A **magatartászavarok** oka lehet közvetlenül az idegrendszer súlyos éretlensége, de kialakulhat másodlagos tünetként, mintegy ráépülve a tanulási nehézségekre. Ilyenkor a gyerek az állandó stresszt és kudarcot okozó helyzeteket igyekszik elkerülni, például bohóckodással, hisztivel, vagy a társai ellen irányuló agresszióval. Okozhatja a családi szocializáció problémája, mint például: a nem megfelelő anya-gyerek, apa-gyerek kapcsolat, érzelmi elhanyagolás, családon belüli erőszak, hospitalizáció stb. Magatartászavarhoz vezethet, ha nem megfelelőek, a többségi társadalom számára nem elfogadhatóak a család által közvetített minták: például életvitelszerű bűnözés a családban. Problémát okozhat, főleg kamaszkorban a kortársak egymásra gyakorolt negatív hatása, amikor "rossz társaságba" keveredik a gyerek. Szintén okai lehetnek a magatartási problémáknak az osztályközösségben kialakuló csoportdinamikai jelenségek, mint például a bűnbakképzés vagy az ellenállás.

A konfliktusmegoldó képességek hiánya miatt a családon belüli problémák megoldása is egyre inkább igényli a szakemberek jelenlétét. A korábbi évekhez képest emelkedést mutat azon gyermekek száma, akiknél már a nagykorúságuk előtt kialakulnak bizonyos szenvedélybetegségek (alkohol, drog, játékszenvedély).

A **szülői elhanyagolás** többé-kevésbé tartós helyzetekre utal, amelyekben hiányzik a gyermek felé irányuló szeretet, elmarad a gondozás, a táplálás, a gyermek életéhez, fejlődéséhez alapvetően szükséges tárgyi feltételek hiányoznak. A fizikai elhanyagolás során az alapvető fizikai szükségletek, a higiénés feltételek vagy a felügyelet hiányát értjük. Az oktatási-nevelési elhanyagolás a tankötelezettség nem teljesítését jelenti (idetartozik az egy éves óvodai kötelezettség, illetve adott helyzetekben a megfelelő szakemberek megkeresése is). Az érzelmi elhanyagolás: az érzelmi biztonság, az állandóság, a szeretetkapcsolat hiányát, a gyermek érzelmi kötődésének durva mellőzését, elutasítását, vagy a gyermek jelenlétében történő más családtaggal szembeni erőszakos, durva, támadó magatartást jelenti.

Az elhanyagolt gyerekek kevéssé szeretetre méltónak tartják önmagukat, és az elismerés érdekében igyekeznek mások kedvében járni, a figyelmüket magukra irányítani, például gondoskodnak, ajándékokat adnak, bohóckodnak. Könnyen megtanulják, hogy mások mit várnak el tőlük, ám azt nem tudják, hogyan értelmezzék ezeket az elvárásokat, milyen érzelmeket feltételezzenek mögöttük. Nehezen dekódolják mások érzéseit, és saját érzelmeikkel sincsenek tisztában. Mivel nagyon bizonytalanok a társas helyzetekben, nehezen nyílnak meg, rugalmatlanok, nem egykönnyen válnak bizalmassá. Első látásra gyakran túlzottan alkalmazkodónak tűnhetnek, ám alkalmazkodásuk és ragaszkodásuk kiszámíthatatlan. Ki vannak téve a magány és az izolálódás veszélyének.

Családsegítőink valamennyi településen nagy számban végeztek terepmunkát, a szociális segítőmunkát a család otthonában összesen **860** alkalommal nyújtottak. A problémák kezeléséhez segítő beszélgetés alkalmazására **768** esetben volt szükség, tanácsadást **78** alkalommal nyújtottunk. A hivatalos ügyek intézésében **1507** alkalommal közreműködtünk, illetve **2375** alkalommal szolgáltunk információval ügyfeleink részére.

A családban jelentkező összetett problémák feltérképezéséhez, megoldások kereséséhez **12** esetben tartottunk esetkonferenciát, melyeken a családtagokkal közösen a családdal foglalkozó szakemberek bevonására is sor került. A jelzőrendszer tagjaival esetmegbeszéléseket **83** esetben végeztünk.

2017. júniusától az RSZTOP 2.1.1 Rászoruló Személyeket Támogató Operatív Program keretében folyamatosan együttműködünk a Szociális és Gyermekvédelmi Főigazgatósággal. A program célja, hogy a hátrányos helyzetű járásokban élelmiszersegélyben részesítse azon szegény gyermekes családokat, akik intézményi étkezésben nem részesülő, rendszeres gyermekvédelmi kedvezményre jogosult 0-3 éves gyermeket nevelnek, vagy olyan háztartásban élő várandós anya, amelyben aktív korúak ellátására jogosult személy él. Szolgálatunk segítséget nyújt a jogosult családok osztási időpontokról való kiértesítésében, illetve Berettyóújfaluban és a társult településeink irodáiban helyszínt biztosítunk az élelmiszercsomagok kiosztásához. Az RSZTOP 4.1.1-16-2017-00001 kódszámú projekt keretében élelmiszersegély átvételére jogosultak azon **szociálisan rászoruló megváltozott munkaképességű személyek, vagy rendkívül alacsony jövedelmű időskorú személyek**, akiknek jövedelme nem haladja meg az öregségi nyugdíj mindenkori legkisebb összegének 130 %-át. Szolgálatunk segítséget nyújt a jogosult családok osztási időpontokról való kiértesítésében, illetve Berettyóújfaluban és a társult településeink irodáiban helyszínt biztosítunk az élelmiszercsomagok kiosztásához.

Az ingyenes szünidei gyermekétkeztetéssel kapcsolatban folyamatosan együttműködünk az Önkormányzatokkal, segítséget nyújtunk a jogosult családok felkeresésében, a szükséges nyilatkozatok kitöltésében.

Intézményünk nemzetközi kapcsolata keretében 2018. év júniusában intézményünk két munkatársának lehetősége nyílt egy Stockholmi látogatásra, ahol az EUROMET nemzetközi szervezet elnöke látott bennünket vendégül. 2018. szeptemberében az intézmény két munkatársa Szlovéniában részt vett a szervezet nemzetközi szimpóziumán.

A Szociális és Gyermekvédelmi Főigazgatóság EFOP-1.9.4.-VEKOP-16-2016-00001 A szociális ágazat módszertani és információs rendszereinek megújítása című kiemelt projekt keretében 2 fő munkatársunk részt vett a szociális diagnózis felvételi szakértők felkészítésén.

**CSALÁD-ÉS GYERMEKJÓLÉTI SZOLGÁLAT**

**BERETTYÓÚJFALU**

# Szakmai tevékenység:

Napjainkban a társadalmi-gazdasági folyamatok megváltoztatták a családok szerkezetét, működését, még magát a család intézményét is. Fellazult családi kötelékek, a családban élő felnőttek felelősségvállalásának csökkenése, a gyermekek nevelési feladatainak áthárítása jellemzi nagyon sok gyermek hozzátartozójának, családjának életét.

A gyermekszületések száma csökkent ugyan, de ezen belül a problémás gyermekek aránya jelentős mértékben növekedett.

***1., A gyermek testi, lelki egészségének, családban történő nevelésének elősegítése érdekében*** információnyújtást, tanácsadást végeztünk, segítő beszélgetést folytattunk.

***Tájékoztatási feladataink körében*** a 2018. évben információkat **1568 esetben** elsősorban a családokat, illetve a gyermekeket érintő ellátásokról, a településről elérhető szolgáltatásokról, a mindennapi élet szervezéséhez kapcsolódó kérdésekben nyújtottunk.

Folyamatosan és igen magas számban mutatkozik igény rendkívül szerteágazó hivatalos ügyek intézésére, melyre **a *hivatalos ügyek intézésében való közreműködés körében*** Szolgálatunknál **629 esetben került sor.** Az alacsony iskolai végzettséggel rendelkező szülők hivatalos ügyeinek intézésében folyamatosan igénylik a családsegítők segítségét, mivel elmondható, hogy jelentős támogatásra szorulnak ügyeik bonyolításában. Itt fontos megemlíteni, hogy így nehéz elérni azt a célt, hogy önálló életvezetésre képesek legyenek.

A Család-és Gyermekjóléti Központ felkérésére a gyermekjóléti nyilvántartási rendszer megfelelő adatlapjait kitöltve 23 alkalommal készítettünk tájékoztatást a Család-és Gyermekjóléti Központ számára.

A tavalyi évben **válsághelyzetben lévő várandós** anyával nem álltunk kapcsolatban.

***A családban jelentkező nevelési problémák és hiányosságok káros hatásainak enyhítése céljából*** szabadidős programokat szerveztünk, a nyár folyamán 16 gyermek részére egy hetes tábort tartottunk a Gróf Tisza István Kórházzal együttműködve.

A nyári szünidőben, illetve decemberben egy Mikulás ünnepség alkalmával a Család-és Gyermekjóléti Központ szervezésében a Berettyóújfalui járás Család-és Gyermekjóléti Szolgálatainak bevonásával a járás településein élő 150-150 kisiskolás részére mozi vetítést szervezett, melyen a gyermekek nagy örömmel vettek részt. Sokuk életében ez volt az első alkalom, amikor mozi vetítésen vehettek részt, sok élménnyel gazdagodtak a programokon való részvétel során. Településünkről **58 fő kisdiák** látogatott el a Makk Kálmán moziba.

***2., A veszélyeztetettség megelőzése érdekében*** a tavalyi évben is működtettük az észlelő- és jelzőrendszert. Általában elmondható, hogy az intézményekkel megfelelő viszonyt tartunk fenn, számíthatunk segítségükre a problémás esetek megoldásában. Esetmegbeszéléseken, esetkonferenciákon, védelembe vételi tárgyalásokon, illetve közös családlátogatások során a jelzőrendszeri tagok aktívan közreműködtek.

A megelőző pártfogás elrendelésével kapcsolatos ügyekben szoros kapcsolat alakult ki a megelőző pártfogóval.

***3., A kialakult veszélyeztetettség megszüntetése érdekében*** rendszeres családgondozást végeztünk, melyet ***szociális segítőmunka keretében*** történő esetkezelés, vagy védelembe vétel melletti szociális segítőmunka keretein belül látunk el. ***Az ellátásokhoz, szolgáltatásokhoz való hozzájutás érdekében*** pedig a következő feladatokat végeztük:

Folyamatos volt a Család- és Gyermekjóléti Központ tanácsadásainak közvetítése az ügyfelek felé.

A kapcsolatot a családokkal legtöbb esetben a jelzőrendszeri tagok írásos megkeresése alapján vettük fel. A legtöbb jelzést a közoktatási intézményektől, a gyámhivataltól, az egészségügyi szolgáltatóktól (védőnő), fogadtunk, de érkezett jelzés az önkormányzattól is.

**2018. évben a jelzőrendszer által küldött jelzések megoszlása**



A Gyvt. előírásainak megfelelően heti rendszerességgel a beérkezett jelzésekről készített jelentés küldése megtörtént a járás jelzőrendszeri tanácsadója felé.

Igény mutatkozik a konfliktusok megoldásában a Család-és Gyermekjóléti Szolgálat közvetítő jellegű szolgáltatására. Így szülők közötti, gyermek-szülő, pedagógus-szülők, pedagógus – szülő – gyermek közötti konfliktusok feloldásában. Erre szolgál a mediáció, mint kapcsolatmegoldó eljárási mód.

**Szolgálatunk az elmúlt év folyamán alapellátás keretében 82 gyermekkel állt gondozási folyamatban, védelembe vétel melletti szociális segítőmunka keretén belül pedig 34 gyermekkel és családjával álltunk kapcsolatban. 2018-ban összesen 86 család esetében végeztünk gondozást, melyben 116 fő gondozott gyermek él. Ezen kívül 14 gyermek jelent meg Szolgálatunknál kizárólag tanácsadottként. A szociális segítőmunka során valamennyi család esetében megtörtént a havi három személyes találkozás.**

Környezettanulmányok készítése, magántanulói jogviszony véleményezése kapcsán további gyermekekkel és családjukkal álltunk kapcsolatban. A Család- és Gyermekjóléti Központ speciális szolgáltatásai közül ***pszichológiai tanácsadás közvetítésére 15 esetben, jogi tanácsadás közvetítésére 12 alkalommal került sor.***

Legnagyobb számban életviteli, magatartásbeli probléma és családi-kapcsolati konfliktus miatt került sor gondozásba vételre. Nem ritka a gyermeknevelési probléma és az elhanyagolás, tankötelezettség elmulasztása, szabálysértések, bűncselekmények elkövetése sem. Elsősorban a jelzőrendszeri tagok által küldött jelzéseket követően kerültünk kapcsolatba a családokkal, de volt példa a családtagok által történő megkeresésekre is.

**A Család- és Gyermekjóléti Szolgálat tevékenysége a probléma típusa szerint:**



Aggodalomra okot adó jelenség a kábítószer egyre nagyobb körben történő megjelenése. A tavalyi évben is egyre többször tapasztaltuk - akár felnőttek körében is - legálisan vásárolható, de olyan szerek használatát, amelyekkel hasonló hatás érhető el, mint a tiltó listán szereplő szerek esetében. A velünk kapcsolatban álló fiatalokkal folytatott segítő beszélgetésekből tudjuk, hogy a tiltott, vagy szabadon vásárolható szerekhez való hozzájutás nem okoz nehézséget nekik, beszerezésük helytől és időtől független.

A Gyvt. 18. § (2) bekezdése szerint a gyermeket fenyegető közvetlen és súlyos veszély esetén a család-és gyermekjóléti szolgálat haladéktalanul, a család-és gyermekjóléti központ értesítése mellett, közvetlenül tesz javaslatot a hatóság intézkedésére. A tavalyi évben erre nem alkalommal került sor.

**Egyszeri alkalommal 424 felnőtt személlyel álltunk kapcsolatban.**

**A szolgáltatást igénybe vevő személyek száma gazdasági aktivitás szerint**



**A szolgáltatást igénybe vevő személyek száma iskolai végzettség szerint**



**A szolgáltatást igénybe vevő személyek száma a család összetétele szerint**



Szolgálatunk 2018. évben is folyamatosan végezte a lakosság által felajánlott ruhanemű- és bútoradományok eljuttatását a település rászoruló gyermekei, családjai és idős lakossága részére részére. A Karácsony közeledtével élelmiszer, ruhanemű osztására is sor került, melynek során még több hátrányos helyzetű családdal találkoztunk.

A tavalyi évben folyamatos volt az együttműködésünk a Közintézmények Szolgáltató irodájával, rendszeresen segítséget nyújtunk számukra az ingyenes szünidei gyermekétkeztetésre jogosult családok felkeresésében, a szükséges nyilatkozatok kitöltésében. A tavalyi évben ezzel összefüggésben összesen 639 családot kerestünk fel.

**Ezúton szeretnénk köszönetet nyilvánítani az adományozó magánszemélyeknek, városunk intézményének a József Attila Általános Iskola, az Arany János Gyermekotthonnak.** A diákok több doboz ajándékot ajánlottak fel, így a nehéz helyzetben, ingerszegény környezetben élő gyermekeknek tudtunk örömet szerezni. A felajánlásokból nemcsak az óvodás, iskolás korosztály részesült, hanem a legkisebbeknek is meglepetést okoztak.

Rendszeresen részt vettünk a Család-és Gyermekjóléti Központ által a járásban működő család-és gyermekjóléti szolgálatok számára szervezett esetmegbeszéléseken.

Ügyfélfogadási idő: hétfőtől-péntekig 7.30 - 15.30 fogadjuk ügyfeleinket.

**CSALÁD-ÉS GYERMEKJÓLÉTI KÖZPONT**

**A Berettyóújfalui járás bemutatása:**

Járás székhelye: Berettyóújfalu /lakosságszáma: 14.989 */KSH 2018. 01.01./*

**Járás illetékességi területe: 25 település,** melyek a következőek:

Ártánd, Bakonszeg, Bedő, Berekböszörmény, Berettyóújfalu, Biharkeresztes, Bojt, Csökmő, Darvas, Furta, Gáborján, Hencida, Komádi, Körösszakál, Körösszegapáti, Magyarhomorog, Mezőpeterd, Mezősas, Nagykereki, Szentpéterszeg, Told, Újiráz, Váncsod, Vekerd, Zsáka

**A Berettyóújfalui járás lakosságszáma: 46.186** */KSH 2018. 01.01./*

A járásban **Berettyóújfalu** mellett 2 városi rangú település helyezkedik el: **Biharkeresztes** és **Komádi.**

A járásban gyermekjóléti szolgáltatás szempontjából **fokozott figyelmet kell fordítani** **Berekböszörmény, Biharkeresztes, Bojt, Hencida**, **Told, Komádi, és Váncsod** településen élő gyermekekre, ezeken a településeken az alapellátás keretében történő családgondozás és a hatósági feladatokhoz kapcsolódó, gyermekek védelembe vételére irányuló tevékenység is magas esetszámot mutat a lakosság és gyereklétszám aranyához képest.

A gyermekek védelméről és a gyámügyi igazgatásról szóló 1997. évi XXXI. tv. 39.§, 40 § (2) továbbá a 40/A.§ -a határozza meg a család- és gyermekjóléti központ **célját és feladatát.**

A Központ a gyermekjóléti szolgáltatás ***általános feladatain túl***:

1. a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló, egyéni és csoportos ***speciális szolgáltatásokat****,* programokat nyújt.
2. a gyermekek védelmére irányuló, ***hatósági intézkedésekhez*** ***kapcsolódó tevékenységet*** lát el.
3. ***szakmailag támogatja*** a Berettyóújfalui járás területén működő család-és gyermekjóléti szolgálatokat feladatainak ellátásában. Számukra esetmegbeszélést tart és szükség szerint konzultációt biztosít, továbbá tájékoztatja a járás területén elérhető, közvetíthető szolgáltatásokat.

I.) A gyermekvédelmi gondoskodás keretébe tartozó ***hatósági intézkedésekhez*** ***kapcsolódó tevékenység körében:***

a.) A tavalyi évben a megelőző pártfogóval rendszeres kapcsolatot tartottunk, javaslataink elkészítésekor figyelembe vettük véleményét, javaslatát a kiskorúak bűnmegelőzési szempontú veszélyeztetettségének megállapításakor. 2018. évben központunk megelőző pártfogás elrendelésével összefüggésben 27 alkalommal készített javaslatot, 8 alkalommal javasoltuk, 19 alkalommal nem tartottuk indokoltnak a megelőző pártfogás elrendelését. Körükben előfordult a bűnismétlés is. A Gyámügyi Osztály 2 esetben nem tartotta megalapozottnak a megelőző pártfogás elrendelését.

b.) A gyermek veszélyeztetettségére vonatkozó körülményekkel kapcsolatban, ***védelembe vételre 78 esetben tettünk javaslatot***. A hatóság kezdeményezésére induló ügyekben Központunk 20 esetben nem tartotta szükségesnek a védelembe vétel elrendelését. A tavalyi évben összesen 347 védelembe vett kiskorúval álltunk kapcsolatban.

A család, a szakemberek bevonásával minden esetben elkészítettük az egyéni gondozási-nevelési terveket és szerveztük végrehajtását. A tervek megvalósítása érdekében valamennyi esetben bevontuk a gyermekkel és családjával kapcsolatos szociális segítőmunkába a járásban működő család-és gyermekjóléti szolgálatokat. Félévente értékeltük az esetkezelés eredményességét.

A gyermek után járó családi pótlék természetbeni formában történő nyújtására 1 esetben került sor.

A gyermekvédelmi gondoskodás más eszközének alkalmazására, ***ideiglenes hatályú elhelyezésr***e 17 esetben éltünk kezdeményezéssel, mely 28 kiskorút érintett a Berettyóújfalui járásban.

A családjából kiemelt gyermek visszahelyezésének, családba fogadásának elősegítése során támogattuk a szülőket a nevelésbe vétel megszüntetéséhez szükséges feltételek megvalósulásában és a gyermekkel való kapcsolattartásban. **Nevelésbe vétel** során 244 kiskorú vérszerinti családjával álltunk kapcsolatban.

Itt szeretnénk megjegyezni, hogy a családjából kiemelt gyermekek szüleinek gondozása gyakran akadályokba ütközik. Azok a szülők, akiknek gyermekeik hosszú évekkel ezelőtt kerültek nevelésbe a munkanélküliségre, lakhatási problémákra, saját maguk ellátásának problémájára hivatkozva nem tudják vállalni gyermekeiket. A családok idővel felbomlanak, a szülők más településre költöznek. Elérhetőségükről nincs információ, felkutatásukra pedig nincs mód.

**2018. évben a feladataink ellátása során az alábbi hatósági intézkedésekhez kapcsolódó tevékenységeket végeztük:**

|  |  |  |
| --- | --- | --- |
| **tevékenység megnevezése** | **tevékenység száma** | **ellátott kiskorúak száma** |
| Szociális segítő tevékenység | 1042 | 513 |
| Esetkonferencia szervezése, azon való részvétel | 96 | 81 |
| Első védelembe vételi tárgyaláson való részvétel | 70 | 143 |
| Felülvizsgálati tárgyaláson való részvétel-nevelésbe vétel | 19 | 34 |
| Felülvizsgálati tárgyaláson való részvétel-védelembe vétel | 108 | 224 |
| Elhelyezési értekezleten, illetve tárgyaláson való részvétel | 19 | 47 |
| Családlátogatás | 1283 | 648 |
| Környezettanulmány készítése önállóan | 50 | 98 |
| Összesen | 2637 | 1788 |

**A hatósági intézkedés nyomán gondozott kiskorúak száma korcsoportok szerint**



**Hatósági intézkedés nyomán gondozott kiskorúak száma települések szerint**

|  |  |  |  |  |  |  |
| --- | --- | --- | --- | --- | --- | --- |
| **Település neve** | **Védelembe vett** | **Ideiglenes hatállyal elhelyezett** | **Nevelésbe vett** | **Utógondozás, szakellátásból kikerült** | **összesen** | **Ebből lány** |
| **Ártánd** | **1** | **-** | **1** |  | **2** |  |
| **Bakonszeg** | **-** | **-** | **1** | **-** | **1** | **-** |
| **Bedő** | **1** | **-** | **-** | **-** | **1** | **-** |
| **Berekböszörmény** | **18** | **-** | **11** | **-** | **29** | **13** |
| **Berettyóújfalu** | **34** | **5** | **20** | **-** | **59** | **26** |
| **Biharkeresztes** | **7** | **8** | **8** | **-** | **23** | **10** |
| **Bojt** | **11** | **-** | **9** | **-** | **20** | **9** |
| **Csökmő** | **15** | **2** | **41** | **-** | **58** | **18** |
| **Darvas** | **2** | **-** | **7** | **-** | **9** | **4** |
| **Furta** | **-** | **-** | **1** | **-** | **1** | **1** |
| **Gáborján** | **6** | **3** | **5** | **-** | **14** | **6** |
| **Hencida** | **66** | **8** | **32** | **-** | **106** | **49** |
| **Komádi** | **53** | **-** | **38** | **-** | **91** | **39** |
| **Körösszakál** | **19** | **1** | **11** | **-** | **31** | **14** |
| **Körösszegapáti** | **13** | **-** | **5** | **-** | **18** | **12** |
| **Magyarhomorog** | **1** | **-** | **-** | **-** | **1** | **1** |
| **Mezőpeterd** | **-** | **-** | **-** | **-** | **-** | **-** |
| **Mezősas** | **23** | **-** | **14** | **-** | **37** | **22** |
| **Nagykereki** | **14** | **1** | **5** | **-** | **20** | **12** |
| **Szentpéterszeg** | **9** | **-** | **1** | **-** | **10** | **6** |
| **Told** | **21** | **-** | **11** | **-** | **32** | **14** |
| **Újiráz** | **4** | **-** | **2** | **-** | **6** | **4** |
| **Váncsod** | **17** | **-** | **9** | **-** | **26** | **14** |
| **Vekerd** | **-** | **-** | **-** | **-** | **-** | **-** |
| **Zsáka** | **12** | **-** | **12** | **-** | **24** | **8** |
| **Összesen** | **347** | **28** | **244** | **-** | **619** | **282** |

A Család-és Gyermekjóléti Központ a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló, egyéni és csoportos speciális szolgáltatásokat, programokat nyújt:

1. **Kapcsolattartási ügyelet biztosítása:**

A kapcsolattartási ügyelet célja a gyermek és a kapcsolattartásra jogosult szülő vagy más kapcsolattartásra jogosult személy számára a találkozásra, együttlétre alkalmas semleges hely biztosítása mellett

1. ***konfliktuskezelő, segítő szolgáltatás nyújtása,*** vagy
2. ***az érintettek kérésére, illetőleg a gyámhivatal kezdeményezésére gyermekvédelmi közvetítői eljárás (mediáció) biztosítása,*** melynek célja a felek közötti konfliktusok feloldásának segítése, közöttük a megállapodás létrehozása, és annak mindkét fél részéről történő betartása, vagy
3. ***önálló szakmai módszertani programmal rendelkező kapcsolatügyeleti szolgáltatás nyújtása.***

***Kapcsolattartási ügyelet - helyszínei, időpontjai:***

- Család-és Gyermekjóléti Központ, Berettyóújfalu Ady E. u. 2 .

Szolgáltatás időpontja: hétfő-péntek 7.30- 15.30-ig

Berettyóújfalu, Bakonszeg, Darvas, Furta, Gáborján, Hencida, Mezősas, Szentpéterszeg, Váncsod, Vekerd, Zsáka települések lakosai részére.

Igény esetén Család-és Gyermekjóléti Központ, Biharkeresztes, Damjanich u. 9. szám alatt: Biharkeresztes, Ártánd, Bedő, Berekböszörmény, Bojt, Mezőpeterd, Nagykereki, Told településeken lakók számára.

1. Igény esetén Család-és Gyermekjóléti Központ, Komádi, Hősök tere 4. szám alatt: Komádi, Csökmő, Körösszakál, Körösszegapáti, Magyarhomorog, Újiráz településeken élők számára

*A kapcsolattartási ügyeletet az intézményünk ügyfélfogadási idejében, térítésmentesen vehetik igénybe.*

A kapcsolattarás formájának és szintjének meghatározását a gyermek biztonságát és jogait figyelembe véve, és a gyermek számára megfelelő fokozatosságot követve kell megállapítani.

Formái:

* **Felügyelt (ellenőrzött) kapcsolattartás**
* **Folyamatos jelenléttel segített kapcsolattartás**
* **Segített kapcsolattartás**

***2018. évben a kapcsolattartási ügyeletet 248 alkalommal vették igénybe a hozzátartozók, amely 50 személyt érintett.***

Berettyóújfalu, és Komádi településeken külön helyiségben tudjuk biztosítani a Központ ezen speciális szolgáltatását. Biharkeresztesen nincs erre a célra kialakított külön helyiség. A járásszékhelyen kívül a kapcsolattartási ügyelet tárgyi felszereltségét szükséges folyamatosan fejleszteni.

Az elmúlt évben elsősorban a nagyszülők és unokáik, a nevelőszülőnél nevelkedő nevelésbe vett gyermek és vérszerinti rokonai számára biztosítottunk találkozásra alkalmas helyet, valamint a Gyámügyi Osztály felek közötti megállapodás alapján elkészített határozat szerint szerveztük meg a kapcsolattartási ügyeletet.

**Utcai-ha a helyi viszonyok azt indokolják- lakótelepi szociális munka**

Az utcai (lakótelepi) szociális munkával célunk

* a gyermekek veszélyeztetettségének csökkentése, közvetlen kapcsolatteremtéssel,
* szabadidejét az utcán töltő, kallódó, csellengő gyermek segítése,
* a gyermekek tájékoztatása a gyermekjóléti szolgáltatásokról,
* szükség esetén a gyermek közvetítése intézmények, illetve szolgáltatások felé,
* a deviáns csoportokhoz való csatlakozás megelőzése,
* az iskola világába való „visszatérés” segítése,

A gyermek családját bevonva a járás területére vonatkozóan, a gyermek szabadidejének hasznos eltöltését segítő programokat szervezünk.

***Utcai szociális munka végzésére 2018. évben 300 gyermek bevonására került sor, szabadidős programok keretében mozivetítést szervezett Központunk.***

**Kórházi szociális munka**

A Család- és Gyermekjóléti Központ a kórházi szociális munkát a Gróf Tisza István Kórházzal kötött szerződés alapján végzi, melyben rögzítik a kórházi szociális munka biztosításának kereteit, valamint az együttműködés módját.

A gyermekvédelmi célú kórházi szociális munka ***célja*** a kórházi védőnővel, ahol van, a kórházi szociális szakemberrel együttműködve:

- a *nőgyógyászati-szülészeti osztályon* a válsághelyzetben lévő anyának és gyermekének segítséget nyújtson a gyermeket veszélyeztető tényezők megelőzésében, megszüntetésében;

- a *gyermekosztályon* a gyermekelhanyagolás és gyermekbántalmazás észlelése esetén jelzéssel éljen a területileg illetékes gyermekjóléti szolgálat, illetve a hatóság felé, a további bántalmazás megakadályozása érdekében.

-a kórház pszichiátriai és rehabilitációt végző osztályán az ellátásra szoruló kisgyermekes szülő szociális válsághelyzete esetén az egészségügyi személyzet helyzetfelismerő képessége alapján együttműködnek. (információnyújtás, tanácsadás, hivatalos ügyekben való közreműködés).

A kórházi szociális munkát a Család- és Gyermekjóléti Központ kórházi szociális munkával megbízott esetmenedzsere végzi.

***2018. évben a Gróf Tisza István Kórház 4 alkalommal jelzett problémát***, amely 2 gyermeket, és 2 felnőttkorú személyt érintett. A megkeresést megelőzően nem álltunk kapcsolatban az említett családokkal, az ő esetükben a jelzést az illetékes Család- és Gyermekjóléti Szolgálathoz továbbítottuk, kérve őket, hogy nyújtsanak segítséget a családnak az egészséges gyermekkor biztosításához, a felnőttek problémáinak rendezéséhez. A felnőtt korúak estében az egészségügyi intézmény arról tájékoztatta Központunkat, hogy kihűlés miatt kerültek a sürgősségi osztályra. Egy esetben a gyermekosztályról önkényesen távozó szülőkkel kapcsolatosan érkezett jelzés, egy esetben pedig segítő kapcsolat kezdeményezését javasolták.

**Gyermekvédelmi jelzőrendszeri készenléti szolgálat**

A gyermekvédelmi jelzőrendszeri készenléti szolgálat célja a Család- és Gyermekjóléti Központ nyitva tartási idején túl felmerülő krízishelyzetekben történő azonnali segítség: tanácsadás vagy tájékoztatás nyújtása.

A gyermekvédelmi jelzőrendszeri készenléti szolgálatot úgy szervezzük meg, hogy a készenlétben lévő esetmenedzser szakszerű segítséget tudjon nyújtani, vagy ilyen segítséget tudjon mozgósítani.

A szolgáltatás a Központ dolgozói számára munkajogi szempontból készenléti ügyeletnek minősül, vagyis az az időtartam, amely alatt a közalkalmazott a munkaidő beosztásától eltérő időben a munkaidő kereten felül a munkáltató utasítására meghatározott ideig a saját otthonában munkavégzést végez.

Tájékoztatást nyújt a lelkisegély- telefonvonal elérhetőségéről.

**A gyermekvédelmi jelzőrendszeri készenléti szolgálat Berettyóújfalui járásban hívható telefonszáma:**

**06/54 500-032**

A gyermekvédelmi jelzőrendszeri készenléti szolgálatra beosztható munkatársak: a Család- és Gyermekjóléti Központ esetmenedzserei, a Család-és Gyermekjóléti Szolgálat családsegítői.

***2018. évben 10 db hívást fogadtunk, intézkedést igénylő esemény nem történt.*** A Berettyóújfalui járás területén jelentős számban élnek a mélyszegénység szintjén a családok, számukra ez a speciális szolgáltatás nem érhető el, nem jelent segítséget az infrastrukturális javak hiánya miatt.

**Óvodai- és iskolai szociális segítő tevékenység**

2018. év szeptemberétől az 1997. évi XXXI. tv. a Család-és Gyermekjóléti Központ kötelezően ellátandó feladatává tette az óvodai és iskolai szociális segítő tevékenységet. A Berettyóújfalui járásban a köznevelési intézménybe járó gyermekek létszáma 6189, a törvényi rendelkezéseknek megfelelően 1000 gyermekenként 1 fő óvodai és iskolai szociális segítő szakember alkalmazásáról kell gondoskodni.

Járásunkban 33 köznevelési intézmény és tagintézményei működik, az óvodai és iskolai szociális segítőknek 60 helyen kell ügyfélfogadást biztosítania.

2018. október 1-31. között megtörtént a személyes kapcsolatfelvétel a köznevelési intézmények fenntartóival, illetve a köznevelési intézmények vezetőivel, a szükségletek felmérése céljából megtörtént a szükségletfelmérő kérdőívek bekérése. 2018. december 31-ig a köznevelési intézmények nagy részével megtörtént az együttműködési megállapodás megkötése.

A feladat bevezetéséhez biztosított állami támogatás lehetőséget teremtett az intézmény részére egy személygépjármű beszerzésére.

Intézményünkben 2019. január 1-től 5 fő látja el az óvodai és iskolai szociális segítő tevékenységet.

**Tanácsadások:**

***1., A pszichológiai tanácsadás feladatai:***

A Berettyóújfalui járás településeinek családsegítői, és a járásközpont esetmenedzserei közvetítik a pszichológiai tanácsadáshoz való hozzájutást a gyermekek és családjuk részére. A pszichológiai tanácsadást előzetes időpont egyeztetést követően vehető igénybe a Család- és Gyermekjóléti Központ székhelyén, és annak ellátottak számára nyitva álló helyiségeiben a pszichológiai tanácsadás ügyfélfogadási idejében:

* Család-és Gyermekjóléti Központ, Berettyóújfalu Ady E. u. 2.

A pszichológiai tanácsadás időpontja:

kedd – csütörtök - péntek 8.00- 14.00

Berettyóújfalu, Bakonszeg, Darvas, Furta, Gáborján, Hencida, Mezősas, Szentpéterszeg, Váncsod, Vekerd, Zsáka települések lakosai részére

1. Család-és Gyermekjóléti Központ, Biharkeresztes, Damjanich u. 9. szám alatt

A pszichológiai tanácsadás időpontja:

hétfő 8. 00- 14.00

Biharkeresztes, Ártánd, Bedő, Berekböszörmény, Bojt, Mezőpeterd, Nagykereki, Told településeken lakók számára.

1. Család-és Gyermekjóléti Központ, Komádi, Hősök tere 4. szám alatt

A pszichológiai tanácsadás időpontja:

1. szerda 8.00- 14.00

Komádi, Csökmő, Körösszakál, Körösszegapáti, Magyarhomorog, Újiráz településeken az intézmények ügyfélfogadási idejében.

*A pszichológiai tanácsadás térítésmentesen vehető igénybe.*

***Pszichológiai tanácsadásunkat 101 személy, 424 alkalommal vette igénybe.***

***2., Jogi tanácsadás:***

*A jogi tanácsadás célja:*

A jogi tanácsadó a lakosságnak különböző jogi ügyekben nyújt információt, ad tanácsot problémáik rendezésében. Az ügyfelek jogi problémák rendezéséhez nyújt segítséget.

Az ügyfelek jogi problémáinak megoldásához szakmai segítség nyújtása, alternatívák ajánlása, továbbirányítás végzése.

*A jogi tanácsadás igénybe vételének módja:*

1. önkéntes.

A Berettyóújfalui járás településeinek családsegítői, és a járásközpont esetmenedzserei közvetítik a jogi tanácsadáshoz való hozzájutást a gyermekek és családjuk részére. A jogi *tanácsadást* előzetes időpont egyeztetést követően vehető igénybe a Család- és Gyermekjóléti Központ székhelyén, és annak ellátottak számára nyitva álló helyiségeiben a jogi tanácsadás ügyfélfogadási idejében.

*A jogi tanácsadás térítésmentesen vehető igénybe.*

***2018. évben 12 alkalommal vettek igénybe jogi tanácsadást.***

***3., Családterápiás tanácsadás***

***Az intézmény a családterápiás tanácsadást szakképzett családterapeuta útján 2016. november 28-tól biztosítja.***

*A családterápiás tanácsadás feladatai:*

Család valamennyi tagjának bevonásával, szakember segítségével (családterapeuta, családterápiás konzulens), terápiás ülések során, a család, saját erőforrásainak mozgósításával problémamegoldásra tesz szert.

1. A terápia, illetve konzultációs alkalmak során a családtagok/a pár tagjai együttes erővel – terapeuta segítségével – azon dolgoznak, hogy felismerjék, hol lehetne változtatni a kialakult helyzeten, milyen belső-külső erőforrásaik vannak a változás elérése érdekében, amelyeket mozgósítva meg is tudják tenni a szükséges lépéseket. A problémát tehát a kliensek oldják meg, terapeuta kollégánk pedig folyamatos szakmai segítséget, támogatást nyújt számukra a folyamat során.
2. Szakmai segítséget ajánlunk a családokkal, párokkal közösen dolgozva, egymást támogatva: „hidakat építve egymáshoz” eljutni a problémás helyezetek megértéséhez, és a kliensek számára legjobb megoldás megtalálásához.

*A családterápiás tanácsadás igénybe vételének módja:*

1. önkéntes,
2. a veszélyeztetettséget észlelő- és jelzőrendszer tagjai által kért segítségnyújtás keretében.

A Berettyóújfalui járás településeinek családsegítői, és a járásközpont esetmenedzserei közvetítik a családterápiás tanácsadáshoz való hozzájutást a gyermekek és családjuk részére. A családterápiás tanácsadás előzetes időpont egyeztetést követően vehető igénybe a Család- és Gyermekjóléti Központ székhelyén, és annak ellátottak számára nyitva álló helyiségeiben a családterápiás tanácsadás ügyfélfogadási idejében.

**Központunkban a tavalyi évben családterápiás tanácsadás 209 alkalommal történt.**

***Központunk szakmailag támogatja*** a Berettyóújfalui járás területén működő család-és gyermekjóléti szolgálatokat feladatainak ellátásában. Számukra esetmegbeszélést tart és szükség szerint konzultációt biztosít, továbbá tájékoztatja a járás területén elérhető, közvetíthető szolgáltatásokat.

Havi egy alkalommal hívtuk össze a járás településein család- és gyermekjóléti szolgálatoknál dolgozó családsegítőket.

Az átalakuló gyermekjóléti alapellátás minőségének folyamatos fejlesztése érdekében rendszeresen átadtuk számukra a Szakmai Támogató Hálózat projekt keretében a Debreceni Család-és Gyermekjóléti Központ által szervezett szakmai napokon elhangzott információkat, közreadtuk és átbeszéltük a szakmai protokollokat, az egységes elveket tartalmazó szakmai ajánlásokat. Ezen kívül folyamatosan segítettük az egyéni esetkezelésükben, konzultációs lehetőséget biztosítottunk a problémás ügyek viteléhez.

**Éves jelzőrendszeri intézkedési terv**

**Bihari Szociális Szolgáltató Központ Család-és Gyermekjóléti Szolgálat Berettyóújfalu**

**A 15/1998. (IV. 30.) NM. rendelet 9. § (1) bekezdés k) pontja kötelezővé teszi a család- és gyermekjóléti szolgálat számára, hogy minden év február 28-ig éves szakmai tanácskozást tartson, illetve ezt követően minden év március 31-ig éves jelzőrendszeri intézkedési tervet készítsen, mely tartalmazza a veszélyeztetettséget észlelő** **és jelző rendszer tagjainak** **írásos beszámolójának tanulságait, az éves célkitűzéseket, illetve a településre vonatkozó célok elérése és a jelzőrendszeri működés hatékonyságának javítása érdekében tervezett lépéseket.**

**A jelzőrendszeri beszámolók tanulságai:**

**A 0-3 éves korosztály** helyzetéről a Berettyóújfalui Védőnői Szolgálat, illetve a Vass Jenő Óvoda és Bölcsőde Bölcsődéjének beszámolói alapján kaphatunk képet.

**A védőnői beszámolók összefoglalója:**

A védőnők családlátogatásaik során elsősorban egészségügyi, szociális, nevelési, anyagi problémákkal, családi-kapcsolati konfliktussal találkoznak leggyakrabban. A várandós anyák a csecsemők és gyermekek tanácsadásokon, vizsgálatokon részt vettek, együttműködőek voltak. A védőoltásokat időben megkapták. A védőnők rendszeresen végzik a nevelési, oktatási intézményekben a tisztasági vizsgálatokat.

A gyermekjóléti feladatokat ellátók közötti együttműködést jónak ítélik meg.

Lehetőségeikhez mérten részt vettek a jelzőrendszeri esetmegbeszéléseken.

**A Vass Jenő Óvoda és Bölcsőde Bölcsődei Tagintézménye a következőkről számolt be:**

Városunkban a bölcsődei férőhelyek száma 54, 2018. évben a Bölcsőde kihasználtsága 100 %-os volt, jelenleg is 54 gyermek jár az intézménybe.

A tavalyi évben három veszélyeztetett gyermek volt az intézményben, szülők között konfliktus, egészségre káros szerek használata, nem megfelelő szülői magatartás, nem megfelelő életvitel, anya labilis pszichikai állapota, gyermekek ápolatlansága voltak a leggyakoribb problémák. 2018. évben 37 alkalommal valósult meg családlátogatás intézményükben, ami véleményük szerint egy nagyon fontos esemény a bölcsődei nevelés folyamatában. Az nem kötelező, csak a szülő beleegyezésével, előzetes időpont egyeztetést követően kerülhet rá sor. A szülők és a bölcsőde folyamatosan, kölcsönösen tájékoztatják egymást a gyermek fejlődéséről, ami alapvető fontosságú a személyre szóló bölcsődei nevelés-gondozás kialakításában, és a családokat is segíti a gyermek nevelésében. A Család- és Gyermekjóléti Szolgálat felé egy gyermek esetében sem történt jelzés, nem volt szükség szakember bevonására. A kapcsolattartás a szülőkkel mindennapos, a tapasztalatok pozitívak, a szülők együttműködőek.

A gyermekvédelmi tevékenységet ellátók együttműködését jónak tartják.

**A 3-6 éves korú gyermekek**településünkön lévő helyzetéről a Vass Jenő Óvoda és Bölcsőde, valamint annak tagóvodái (Széchenyi Tagóvoda, Gyermekkert Tagóvoda, Rákóczi Tagóvoda) és a Szivárvány Református Óvoda beszámolója alapján alkothatunk képet.

A gyermekek a nap jelentős részét az óvodában töltik, ezért a veszélyeztetett és hátrányos helyzetű gyermekeket hamar kiszűrik az óvónők. Az óvoda a gyermekvédelem legfontosabb intézménye, feladatuk a gyermekeket veszélyeztető okokat feltárni.

Óvodai programokat a nevelési éven belül szerveznek, amelyek nagyrészt az ünnepekhez kötődnek, ezek a szülő és az óvoda közötti kapcsolattartás egyik formái. A rendezvényeken történő közös tevékenységek, beszélgetések lehetőséget adnak az információ átadására, egymás megismerésére. Az óvodákban zene ovi, tehetség műhely, Bozsik-program, az Igazgyöngy Művészeti Iskola foglalkozása működik. Általánosságban elmondható, hogy ***a szülőkkel való kapcsolattartás városunk valamennyi óvodájában mindennapos, a gyermekek szülei általában nevelési tanácsokat kérnek, ill. a gyermekek fejlődéséről érdeklődnek.*** Fogadóórákon, óvodai rendezvényeken, szülői értekezleten tartják a kapcsolatot a szülőkkel. A szülők érdeklődőek, segítőkészek, a visszajelzések jók.

***Az óvodai gyermekvédelmi felelősök a gyermekvédelmi feladatokat ellátókkal való együttműködésüket megfelelőnek, ill. jónak ítélték meg.***

**A 6-14 éves korú gyermekek** Berettyóújfaluban lévő helyzetéről a településen működő általános iskolák (a József Attila Általános Iskola és AMI, a Széchenyi István Tagiskola, Berettyóúfalui II. Rákóczi Ferenc Általános Iskola és AMI, Berettyóújfalui II. Rákóczi Ferenc Általános Iskola Hunyadi Mátyás Tagiskolája) gyermek- és ifjúságvédelmi felelőseinek írásos beszámolója alapján kaphatunk képet.

A Család-és Gyermekjóléti Szolgálatnál a 6-14 éves korosztály teszi ki legmagasabb számban a gondozottak körét.

A szakemberek anyagi, megélhetési, gyermeknevelési, magatartási, életviteli problémák, oktatási nevelési elhanyagolást, családi kapcsolati konfliktust tapasztaltak a leggyakrabban.

A szülőkkel való kapcsolattartás alsó tagozaton napi szintű. Felső tagozaton szülői értekezleten, fogadóórán tartják a kapcsolatot a szülőkkel, illetve lehetőség van arra, hogy személyesen keresse meg a tanárt az intézményben a szülő. Azoknak a gyermekeknek a szülei, akikkel magatartási vagy tanulási gondok vannak általában kevésbé együttműködőek, csak többszöri kérésre keresik fel az iskolát, osztályfőnököt. A vidéki tanulók szülei ritkán járnak szülői értekezletre is, és a fogadóórák időpontjait is figyelmen kívül hagyják. Csak akkor keresik fel az iskolát, amikor úgy érzik, hogy őket vagy gyermeküket sérelem éri. A problémás gyermekek szüleivel nagyon nehéz felvenni a kapcsolatot.

A pedagógusok véleménye szerint sokkal több fejlesztő- és gyógypedagógusra, pszichológusra lenne szükség.

***Az iskolai gyermek- és ifjúságvédelmi felelősök a gyermekvédelmi feladatokat ellátókkal való kapcsolatukat rendszeresnek és pozitívnak ítélték meg.*** ***Kölcsönösen tájékoztatták egymást, továbbá mindenki a gyermekek érdekeit szem előtt tartva tevékenykedtek.*** Az észlelő- és jelzőrendszeres megbeszélésen az esetek többségében rendszeresen részt vettek. Problémajelző adatlapot használva írásban éltek jelzési kötelezettségükkel.

**A 14- 18 éves korosztály**helyzetéről a városunkban működő középiskolák (Berettyóúfalui SZC Arany János Gimnáziuma, Berettyóájfalui Szakképzési Centrum Eötvös József Szakgimnáziuma, Széchenyi István Mezőgazdasági és Élelmiszeripari Szakgimnázium, BSZC Bessenyei György Szakgimnáziuima)a következőkről számoltak be:

A középiskolás korosztály körében elsősorban az igazolatlan mulasztások magas száma okozott problémát, de előfordultak az oktatási nevelési intézménybe való beilleszkedési nehézségek, anyagi, megélhetési problémák, magatartás teljesítményzavar, lelki-mentális problémák is.

Kapcsolattartás a szülőkkel, tapasztalatok:

Az osztályfőnökök szülői értekezleteken, fogadóórákon, levélen, telefonon keresztül tartják a kapcsolatot a tanulók szüleivel. Ha probléma van egy tanulóval, akkor személyesen kéretik be a szülőt. Az esetek nagy részében a szülők kevésbé együttműködőek, nem partnerek a problémák megoldásában. Az is előfordul, hogy a szülők azt sem tudják, hogy melyik évfolyamra osztályba jár a gyermekük, ki az osztályfőnöke. A szülők sok esetben nem partnerei az intézménynek.

A gyermekvédelmi feladatokat ellátók együttműködését megfelelőnek tartják.

**A Berettyóújfalui Rendőrkapitányság a következőkről számolt be:**

A tavalyi évben a szabálysértést, vétséget, bűntetett elkövető gyermekkorú, fiatalkorúak száma a következőképpen alakult:

Szabálysértést elkövető: gyermekkorú: Zsáka 1

Berettyóújfalu 4

fiatalkorú: Zsáka 3

Furta 1

Berettyóújfalu 42

Vétséget elkövető: gyermekkorú nem volt

fiatalkorú: Zsáka 2

Furta 1

Bakonszeg 1

Berettyóújfalu: 24

Bűntett: gyermekkorú: Berettyóújfalu 2

fiatalkorú: Zsáka 3

Berettyóújfalu 11

A gyermekkorúak körében általában a szabálysértésre elkövetett bolti lopások, továbbá rablás elkövetésében közreműködés fiatalkorúakkal fordult elő, a fiatalkorúak körében a szabálysértésre elkövetett bolti lopások, egyéb lopások, rablás, garázdaság, rongálás, visszaélés kábítószerrel fordultak elő a leggyakrabban. A Berettyóújfalui járás területén 18 esetben alkalmazták az ideiglenes megelőző távoltartás intézményét, minden esetben családon belüli erőszak miatt.

A fiatalkorúak körében elterjedt a bódító hatású szerek fogyasztása. A kapitányság minden esetben amikor felmerül a bódultság előállítást és vizeletminta vételt alkalmaz, de a legtöbb esetben kiderül, hogy nem illegális szer vezetett a bódultsághoz.

A fiatalok általában az általuk elkövetett cselekmények tárgyi súlyával, illetve büntetőjogi következményeivel nincsenek tisztában. A bódító hatású szerek káros egészségügyi hatásaival nem foglalkoznak.

A Bihari Szociális Szolgáltató Központ felé adatlap küldésével 13 esetben, egyéb gyermekjóléti szolgálat felé 55 esetben éltek jelzéssel, elsősorban családi kapcsolati probléma, szülői elhanyagolás, eltűnés, bűncselekmény, szabálysértés elkövetése miatt.

Véleményük szerint az együttműködés általában zökkenőmentes.

**A Gyámügyi és Igazságügyi Főosztály Igazságügyi Osztálya részéről Kállai Imre pártfogó felügyelő a következőket írta le:**

Elmondható, hogy a település a bűncselekmények számát nézve a lakosság arányához vetve átlag alatti. 2018-ban a településen 46 környezettanulmányt készített, ezek többsége vagyon elleni bűncselekmény, lopás, valamint garázdaság, de súlyosabb bűncselekmény rablás is előfordult. Az eseteknél a szociális helyzet, a szülők életvitele, életfelfogása, a nem megfelelő kontroll figyelhető meg. Az elkövetők normakövetése nagyban függ a szűkebb családi környezettől, és azoktól a személyektől, barátoktól, akik igen közel állnak a bűnelkövetőkhöz. Megelőző pártfogással kapcsolatos eljárás során kötelező kockázatelemzést készíteni. Ha magas kockázatúra értékeli a pártfogó akkor köteles a gyámhivatal megelőző pártfogást elrendelni, közepes kockázatnál mérlegelés tárgyát képezi, míg alacsony kockázatnál mellőzni kell a pártfogói felügyeletet.

A pártfogó felügyelők jelentős munkaterhei miatt a gyermekvédelmet ellátókkal a kapcsolat csak akkor működi, amikor konkrét esetet kapnak. A pártfogó felügyeletben az ellenőrzés mellett a segítségnyújtás, a pervenció is fontos szerepet tölt be. A találkozások során a beszélgetések erre lehetőséget nyújtanak. A városban lévő lakásotthonokban lévő gyermekek veszélyes tényezőt jelentenek a Berettyóújfaluban lakó helyi fiatalkorúakra.

**A Berettyóújfalu Polgármesteri Hivatal a Berettyóújfaluban élő gyermekekkel kapcsolatban a következő tájékoztatást adta:**

A településen élők demográfiai mutatói a következőképpen alakultak:

0-3 évesek száma: 607

4-6 évesek száma: 335

7-14 évesek száma: 1.126

15-18 évesek szám: 549

- rendszeres gyermekvédelmi kedvezményre jogosult az év során 548 fő,

- gyermeknevelési célú települési támogatást kapott egyszeri alkalommal: 175 fő 957.000 forint összegben, rendszeresen 1 fő havi 27.000 forint összegben egész éven át

Két kérelem került elutasításra, mert a család jövedelme meghaladta a törvényben megjelölt jogosultsági határt.

22 esetben került sor a Gyermekjóléti Szolgálat megkeresésére a hátrányos helyzet, halmozottan hátrányos helyzet megállapításához a lakáskörülmények vizsgálata céljából.

A gyermekétkeztetés a tavalyi évben is az önkormányzat kötelező feladata volt, melyet a KÖSZI útján biztosít. A KÖSZI működteti a városban az önkormányzati fenntartású bölcsőde, óvodák, valamint a köznevelési intézmények gyermekeit ellátó főző és tálalókonyhákat. Átlagosan 657 gyermek/tanuló vette igénybe az étkezést ingyenesen, 233 fő pedig 50 % térítési díj kedvezménnyel. Teljes térítési díjat 430 gyermek/tanuló után fizettek, az összes étkező átlaglétszáma 1320 fő volt. Az ingyenes étkezők aránya a bölcsődés, óvodás gyermekek esetében a legnagyobb, 2018-ban 90 % volt.

Az elmúlt évben a gyermekvédelmi törvény rendelkezése alapján a nyári szünetben 45 munkanapon, a többi szünetben pedig minden munkanapon biztosította a hátrányos és halmozottan hátrányos helyzetű gyermekek részére az ingyenes szünidei étkezést. 2018 évben a szünidei gyermekétkeztetésben résztvevő gyermekek létszáma a következőképpen alakult:

Tavaszi szünidei: 189 gyermek

nyári szünidei: 303 gyermek

őszi szünidei: 187 gyermek

téli szünidei: 152 gyermek

Az önkormányzatot terhelő, gyermekeket érintő szociális kiadások nagysága:

gyermeknevelési célú települési támogatás (egyszeri): 175 fő 957.000 forint

gyermeknevelési célú települési támogatás (rendszeres): 1 fő 324.000 forint

babaköszöntő csomag: 105 fő 3.150.000 forint

óvodakezdési támogatás: 16 fő 320.000 forint

szünidei gyermekétkeztetés: 813 fő 1.645.000 forint

A gyermekvédelem helyi szereplői közül a Gyermekjóléti Szolgálattal és a Védőnői Szolgálattal állnak munkakapcsolatban, melyet korrekt, magas színvonalú együttműködésnek tartanak.

**A Hajdú-Bihar Megyei Kormányhivatal Berettyóújfalui Járási Hivatal Gyámügyi és Igazságügyi Osztályának vezetője beszámolójában a következőket írta le:**

A gyermekvédelmi rendszerhez kapcsolódó feladatokat ellátó egyes jelzőrendszeri tagok sok esetben továbbra sincsenek tisztában kötelezettségükkel, miszerint kötelesek jelzéssel élni a gyermek veszélyeztetettsége esetén a gyermekjóléti szolgáltatást nyújtó szolgáltatónál. Ez különösen elmondható az egészségügyi szolgáltatást nyújtó háziorvosokról, védőnőkről, továbbá a nevelési-oktatási intézmények óvodapedagógusairól, pedagógusairól. Általában ezen szakemberek kerülnek kapcsolatba először egy gyermekkel, vagy a gyermeket gondozó családdal, valamint rendszeresen kapcsolatban állnak is velük. Ennek következtében sok esetben tisztában vannak a családoknál fennálló problémákkal, a gyermekek elhanyagolásával, mégsem élnek jelzéssel sem a gyermekjólét, sem a gyámhivatal felé. Ennek nagyobb részt az az oka, hogy félnek felvállalni a konfliktust a szülőkkel, mondván, hogy nekik a későbbiekben is kapcsolatban kell állniuk a családdal.

A nevelési-oktatási intézmények számos esetben nem küldik meg hivatalosan a jogszabályok által szabályozott jelzésüket a gyámhatóság felé az igazolatlan mulasztásokról, és sok esetben csak a Család-és Gyermekjóléti Szolgálatnak/Központnak jelzik azt, hogy az adott gyermeknek vannak hiányzásai. Általánosságban elmondható, hogy a gyámhivatali ügyintézőknek jó a kapcsolata az esetmenedzserekkel, családsegítőkkel. Napi szintű a telefonos kapcsolattartás, és a személyes találkozások alkalmával is igyekszenek minél több információt megosztani egymással. A beérkező iratanyagok néhány esetben hiányosak, nem a valós, vagy csak a részben valós képet mutatják, nem elegendőek a véleményalkotáshoz.

A gyámhatóság és a helyi családsegítés közé beékelődött egy köztes szereplőként a Család-és Gyermekjóléti Központ, és általánosságban elmondható, hogy ezzel egyidejűleg megnőtt a gyámhivatali megkeresésekre adott válaszok időtartama is. Továbbra sem mindig tiszta, hogy mely feladat tartozik az esetmenedzserhez, és mely feladat a családsegítőhöz, nincsenek egy állásponton, ami akadályozza a munkát.

A leghasznosabb változtatás a szülők részére szervezett megszervezett életvezetési tanácsadás lenne, nem csak a védelembe vett családok esetében, mivel a gyermek szocializációját főként az otthon látottak/tapasztaltak határozzák meg. Emellett fontos lenne a nagyobb számú településeken egy teljes munkaidőben foglalkoztatott pszichológus a hét minden napján.

A **Szociális és Gyámügyi Főigazgatóság** mint módszertani feladatokat ellátó szerv ot küldött meg számunkra. Az alábbi táblázatban 2018. március 31-ig elkészítettük Berettyóújfalu településre vonatkozóan az éves intézkedési tervet.

**TELEPÜLÉSI BESZÁMOLÓ**

**a család- és gyermekjóléti szolgálat által összeállított éves intézkedési tervben[[1]](#footnote-1)**

**meghatározott adatokról, feladatokról**

**1. Települési adatok:**

|  |  |
| --- | --- |
| **Település** | |
| neve: | Berettyóújfalu |
| lélekszáma | 14.989 |
| **Adatszolgáltató intézmény** | |
| neve: | Bihari Szociális Szolgáltató Központ |
| címe | 4100 Berettyóújfalu, Ady E. u. 2. |
| elérhetősége (telefon, e-mail) | 54/402-038 |
| ellátott területe | Berettyóújfalu, Bakonszeg, Csökmő, Darvas, Furta, Vekerd, Zsáka |

1. **2. Ellátotti adatok:**

|  |  |
| --- | --- |
| **Gyermekek** | |
| gyermekek száma a településen: | 2.617 |
| * ebből RGYK-s gyermekek száma | 548 |
| * ebből veszélyezettséggel érintett gyermekek száma | nincs adat |
| 1. ebből intézkedést nem igénylők száma | nincs adat |
| 1. ebből intézkedést igénylők száma | nincs adat |
| * + - 1. ebből azonnali intézkedést igénylők száma | nincs adat |
| **Felnőttek** | |
| felnőtt korúak száma | 12.372 |
| * ebből aktív (16-65/18-65) | nincs adat |
| * ebből inaktív | nincs adat |
| * veszélyezettség okán szolgáltatással kapcsolatba kerülők száma | nincs adat |
| * ebből kihűlés kapcsán adott jelzéssel elértek száma | nincs adat |

1. **3. Kötelező szolgáltatások bemutatása, mely nem érhető el:**

**A településen nem érhető el:**

**A településen** tízezer főnél több állandó lakos él, és a  Sztv.86.§ (1) bek. *a)–c)* pont alapján biztosítja a családsegítést, étkeztetést, házi segítségnyújtást, időskorúak nappali ellátását, fogyatékos személyek nappali ellátását. A támogató szolgáltatást ellátási szerződés alapján biztosítja a Derecske város önkormányzat fenntartásában működő Család-és Gyermekjóléti Központ. A településen civil szervezet, Csiga-ház Szociális Szolgáltató Intézmény biztosítja a fogyatékos személyek mellett a pszichiátriai betegek nappali ellátását is. A BERÉPÓ Nonprofit Kft. idősek otthonát, pszichiátriai betegek otthonát tart fent. A településen a következő szociális alapszolgáltatások nincsenek megszervezve, lakosságszáma alapján a nappali ellátások valamennyi formáját kötelező biztosítania Berettyóújfalunak: nappali melegedő, valamint a szenvedélybetegek nappali ellátása. A települési önkormányzat a Gyvt-ben foglaltak szerint, a 94. § (3) bekezdésben meghatározottak figyelembevételével biztosítja a személyes gondoskodást nyújtó gyermekjóléti alapellátásokat: gyermekjóléti szolgáltatást, bölcsődét, és a gyermekek átmeneti gondozását önálló helyettes szülői ellátás útján.

**A járásban nem érhető el**

Nincs erre vonatkozó adat

**A megyében nem érhető el**

Nincs erre vonatkozó adat

1. **4. Kötelező szolgáltatások bemutatása, mely kapacitás hiány miatt nem érhető el**

**A településen nem érhető el**

A 3. pontban részletezettek szerint minden kötelező szolgáltatás elérhető.

**A járásban nem érhető el**

**A megyében nem érhető el**

1. **5. Jelzések száma (KSH adattábla), és szöveges értékelése, előző évre összehasonlítóan:**

**Berettyóújfalu:** 2018. évben összesen **207 db** jelzést fogadott szolgálatunk. 18 éves és idősebb személyekkel kapcsolatban 13 db jelzést kaptunk, illetékesség hiánya miatt 22 darab jelzés került továbbításra az illetékes szolgálat/központ számára.

|  |  |  |  |  |  |  |  |
| --- | --- | --- | --- | --- | --- | --- | --- |
| **Év** | **Köznevelési**  **intézmény** | **Egészségügyi szolgáltató** | **Gyámhivatal** | **Rendőrség** | **Állampolgár** | **Személyes gondoskodást nyújtó szociális sz.** | **Önkormányzat** |
| 2017 | 78 | 15 | 7 | 13 | 13 | 39 | 4 |
| 2018 | 123 | 9 | 18 | 7 | 1 | 32 | 12 |

2018. évben az előző évhez viszonyítva köznevelési intézményből 45 esetben több, egészségügyi szolgáltatótól hattal kevesebb, gyámhivataltól tizeneggyel több, rendőrségtől hattal kevesebb, személyes gondoskodást nyújtó szociális szolgáltatótól héttel kevesebb, önkormányzattól nyolc esetben több jelzés érkezett.

A legtöbb jelzés köznevelési intézményből érkezett, ami előző évhez képest majdnem megduplázódott. A jelzések túlnyomó többségében iskolai hiányzás, magatartászavar szerepel, amelynek szülői elhanyagolás, családi konfliktusok, deviáns gyermeki viselkedés áll a hátterében. Az egészségügyi szolgáltatóktól érkezett jelzések a védőnőktől érkeztek, házi gyermekorvosoktól nem kapott jelzést Szolgálatunk. Az egészségügyi szakemberek jelzéseinek hátterében szülői elhanyagolás, gyermeknevelési problémák, válsághelyzetben lévő várandós anyák problémái állnak. A rendőrségtől érkezett jelzés lecsökkent az előző évhez viszonyítva. A jelzések főként tulajdon elleni szabálysértések, deviáns viselkedés, garázdaság, szerhasználat, közúti szabálysértés elkövetése miatt érkeztek, melyeket kiskorúak követtek el. Lakossági bejelentések egyaránt érkeztek, hátterükben leginkább szülői elhanyagolás, családi konfliktusok észlelése áll.

1. **6. Jelzőrendszeri tagokkal való együttműködés értékelése, figyelemmel a protokollra és a tagok beszámolóira**

2018. évben megfelelő volt az együttműködés a jelzőrendszeri tagokkal, az előző évekhez hasonlóan. A jelzőrendszeri tagok veszélyeztetettség észlelése esetén minden esetben jelzéssel éltek a Család- és Gyermekjóléti Szolgálat, illetve a Család- és Gyermekjóléti Központ felé, a törvényi előírásoknak megfelelően.

A Védőnői Szolgálattal az együttműködés megfigyelhetően szorosabbá vált az egységes szakmai gyakorlat kialakítása érdekében. A védőnői beszámoló szerint a gyermekjóléti feladatokat ellátókkal való együttműködést jónak ítélik meg, a további hatékony együttműködésre vonatkozó javaslataikat megteszik, részt vesznek közös családlátogatásban s a jelzőrendszeri megbeszéléseken.

Az óvoda és bölcsőde tagintézményeivel a gyermekvédelmi tevékenységet ellátók együttműködése szoros, az elmúlt évben a Család és Gyermekjóléti Szolgálat felé nem került sor egy gyermek estében sem jelzésre. Az óvodai gyermekvédelmi felelősök a gyermekvédelmi feladatokat ellátókkal való együttműködést megfelelőnek, jónak ítélik meg.

Az iskolai gyermek- és ifjúságvédelmi felelősök a gyermekvédelmi feladatokat ellátókkal való kapcsolatukat rendszeresnek és pozitívnak ítélték meg. Kölcsönösen tájékoztatták egymást, továbbá mindenki a gyermekek érdekeit szem előtt tartva tevékenykedett. Az észlelő- és jelzőrendszeres megbeszélésen az esetek többségében rendszeresen részt vettek. Problémajelző adatlapot használva írásban éltek jelzési kötelezettségükkel. A középiskolákban működő szakemberekkel való együttműködés szoros, veszély észlelése esetén jelzéseiket írásban haladéktalanul megteszik.

A Berettyóújfalui Rendőrkapitányság konstruktív kapcsolatot alakított ki a kapitányság illetékességi területén működő valamennyi gyermekjóléti szolgálattal. Jelzéseiket minden esetben haladéktalanul megteszik, a jelzőrendszeri megbeszéléseken részt vesznek.

A Hajdú-Bihar Megyei Kormányhivatal Berettyóújfalui Járási Hivatal Gyámügyi és Igazságügyi Osztályával az együttműködésük jónak mondható.

A jelzőrendszer működésének általános alapelvei szerint a gyermekjóléti szolgálat a szakmai szabályozottság elve alapján megszervezte és működtette az észlelő-és jelzőrendszert.

1. **7. Intézkedések, melyek a fenti adatokból következtek, az előző évi kitekintéssel egyetemben, gyermekek és felnőttek vonatkozásában külön bontva.**

**Intézkedések gyermekek vonatkozásában:**

1. A megfelelő együttműködés további fenntartása az észlelő-és jelzőrendszeri tagokkal, az előző évekhez hasonlóan, a jelzőrendszer tagjainak aktív bevonása a szakmaközi munkába. Folyamatos együttműködés a Védőnői Szolgálatokkal, háziorvosokkal, kórházzal, hogy a gyermekek veszélyeztetettségét megelőzzük, megszüntessük, a veszélyben lévő várandós anyákat segítsük.
2. Szakmaközi megbeszélések Család és Gyermekjóléti Szolgálat és a jelzőrendszer tagjainak képviselői között, előre meghatározott témakörben évente legalább hat alkalommal, ahol különböző témákban előadás megtartására, illetve az aktuális problémák tisztázására kerül sor a gyermekek veszélyeztetettségének megelőzés és megszüntetésének hatékony segítése érdekében.
3. Probléma esetén a családsegítő, az esetmenedzser és a jelzőrendszeri tagok között konzultáció, a jelzőrendszer tagjainak aktív bevonása a szakmaközi munkába. A gyermekek nevelésében, gondozásában részt vevő pedagógusok, óvodapedagógusok, védőnők, gyermekorvosok és más szakemberek bevonása a szakmaközi munkába.
4. A Család és Gyermekjóléti Szolgálat a jelzőrendszer tagjainak képviselői között, előre meghatározott témakörben évente legalább hat alkalommal szakmaközi megbeszélést szervez ahol a gyermekek gondozásában, ápolásában, nevelésében részt vevő szakemberek is részt vesznek.
5. A gyermekek nevelésében, gondozásában, ellátásában részt vevő jelzőrendszeri tagok probléma, vagy krízishelyzet esetén minden esetben jelzéssel éljenek a Család-és Gyermekjóléti Szolgálat vagy a Család-és Gyermekjóléti Központ felé. Jelzésüket minden esetben írásban, egységes protokoll szerint tegyék meg, a jelzőrendszeri tagok együttműködése szakmai standardok alapján történjen. Ennek érdekében a járási jelzőrendszeri tanácsadó folyamatos tájékoztatása személyes találkozás és tájékoztató anyag formájában.
6. A jelzőrendszer tagjainak tájékoztatása arról, hogy krízishelyzet esetén a jelzőrendszer tagjai jelzésüket utólag tegyék meg írásban. Krízishelyzet estén a Család-és Gyermekjóléti Szolgálat vagy a Család-és Gyermekjóléti Központ szakember felhívja a jelzést tevő figyelmét arra, hogy jelzését írásban is tegye meg.
7. Családon belüli erőszak esetén a jelzést adó védelme érdekében külön kérelem nélkül lehetőség van az adatok zártan történő kezelésére.

**Intézkedések felnőttek vonatkozásában:**

1. Szakmaközi megbeszélések Család és Gyermekjóléti Szolgálat és a jelzőrendszer tagjainak képviselői között, előre meghatározott témakörben évente legalább hat alkalommal, ahol különböző témákban előadás megtartására, illetve az aktuális problémák tisztázására kerül sor a családokban lévő működési zavarok, a krízishelyzet megszüntetése érdekében.
2. Probléma esetén a családsegítő, az esetmenedzser és a jelzőrendszeri tagok között konzultáció, a jelzőrendszer tagjainak, a felnőttek gondozásában, ápolásában részt vevő és más szakemberek aktív bevonása a szakmaközi munkába.
3. A Család és Gyermekjóléti Szolgálat a jelzőrendszer tagjainak képviselői között, előre meghatározott témakörben évente legalább hat alkalommal szakmaközi megbeszélést szervez, ahol a felnőttek gondozásában, ápolásában részt vevő és más szakemberek részt vesznek.
4. A családok, felnőttek gondozásában, ápolásában részt vevő jelzőrendszeri tagok probléma, vagy krízishelyzet esetén minden esetben jelzéssel éljenek a Család-és Gyermekjóléti Szolgálat vagy a Család-és Gyermekjóléti Központ felé. Jelzésüket minden esetben írásban, egységes protokoll szerint tegyék meg, a jelzőrendszeri tagok együttműködése szakmai standardok alapján történjen. Ennek érdekében a járási jelzőrendszeri tanácsadó folyamatos tájékoztatása személyes találkozás és tájékoztató anyag formájában.
5. A jelzőrendszer tagjainak tájékoztatása arról, hogy krízishelyzet esetén a jelzőrendszer tagjai jelzésüket utólag tegyék meg írásban. Krízishelyzet estén a Család-és Gyermekjóléti Szolgálat vagy a Család-és Gyermekjóléti Központ szakember felhívja a jelzést tevő figyelmét arra, hogy jelzését írásban is tegye meg.
6. Családon belüli erőszak esetén a jelzést adó védelme érdekében külön kérelem nélkül lehetőség van az adatok zártan történő kezelésére.
7. **8. A 6 kötelező szakmaközi megbeszélés[[2]](#footnote-2) témái, indokai**

**Berettyóújfalu:**

1. **1. Éves szakmai tanácskozás**

Az elmúlt év tapasztalatainak, a jelzőrendszeri tagok beszámolóinak összegyűjtése, felmerülő problémák, azok megoldásának megbeszélése a hatékonyabb együttműködés elősegítése érdekében. Aktuális év feladatai, változások követése, éves jelzőrendszeri intézkedési terv célkitűzéseinek megbeszélése.

1. **2. Szakmai fórum**

Vendégeink voltak a DMJV Család-és Gyermekjóléti Központ munkatársai, Bódi Beáta iskolai szociális segítő elődadást tartott az óvodai és iskolai szociális segítő tevékenység intézményükben való működéséről, bemutatta, hogyan kezdődött a tevékenység szervezése, bemutatta programjaikat.

1. **3. Berettyóújfalu településen a 2018. évi nyári szabadidős programok bemutatása**

A településen megvalósuló nyári szabadidős programok ismertetése, hogy a családokban élő családok és gyermekek kikapcsolódásának lehetőségeiről a jelzőrendszer tagjai tájékoztatást tudjanak nyújtani. A nyári szünetben a gyermekek elhelyezésének, tartalmas időtöltésének elősegítése, a csellengés és deviáns viselkedés megelőzése, a családok támogatása.

1. **4. A Magyar Ökomenikus Segélyszervezet bemutatkozása**

Magyar Ökomenikus Segélyszervezet szakembere a Szolnokon működő Szociális Fejlesztő Központ, Krízisambulancia működését mutatta be, tájékoztatott az intézmény szolgáltatásairól.

1. **5. Szakmai protokoll, dokumentációs vonalvezető ismertetése.**

A dokumentációs vonalvezető felépítésének, a jelzőrendszer tevékenységéhez kapcsolódó dokumentáció, a szociális segítőmunkához kapcsolódó tevékenységek ismertetése annak érdekében, hogy a jelzőrendszer tagjai munkájuk során a jogszabályok előírásainak megfelelően járjanak el.

1. **6. A szociális diagnózis, óvodai és iskolai szociális segítő tevékenység bevezetésével kapcsolatos információk megosztása**

**6.2 Gyermekek napközbeni ellátása**

**Vass Jenő Óvoda és Bölcsőde**

**Gondozottak számának alakulása (létszám, csoportlétszám, kihasználtság):**

2018. októberi statisztika

|  |  |  |  |  |  |
| --- | --- | --- | --- | --- | --- |
|  | **engedélyezett létszám** | **gyermeklétszám** | **2 H** | **3 H** | **csoportok száma** |
| **Székhely**  **Óvoda** | 90 | 72 | 2 | 2 | 3 |
| **Eszterlánc Tagóvoda** | 90 | 78 | 6 | 1 | 3 |
| **Rákóczi Tagóvoda** | 120 | 103 | 25 | 11 | 4 |
| **Gyermekkert Tagóvoda** | 90 | 74 | 10 | 2 | 3 |
| **Széchenyi Tagóvoda** | 120 | 91 | 3 | 4 | 4 |

A gyermek csoportok eredeti létszáma 25 fő, melyet Berettyóújfalu Város Önkormányzatának meg kellett emelni 20 %-kal a magas gyermeklétszámok miatt.

**Gondozási nevelési tevékenység rövid ismertetése:**

A gyerekek tisztán, gondozottan járnak óvodába. A 2018-as nevelési évben több esetben kellett jellemzést írni a Gyermekjóléti Szolgálat felé, két esetben pedig a rendszertelen óvodába járás miatt küldtünk ki felszólítást, ill. éltünk jelzéssel. Igazolatlan hiányzások száma kevés. A szülőkkel napi kapcsolatban vagyunk. Bizalommal fordulhatnak hozzánk segítségért. Ha bármilyen problémát tapasztaltak az óvodapedagógusok, amiben az óvoda már jogszerűen nem tudott segíteni, a gyermekvédelmi szolgálattól kértünk segítséget, ill. irányítottuk oda a szülőt. Intézményünkben néhány gyermek van, aki nevelőszülőknél él. Az ő esetükben esetmegbeszélés történt a gyermekvédelmi gyám, nevelőszülő, óvodapedagógusok, pszichológus és nevelőszülői tanácsadó bevonásával. A Pedagógiai Szakszolgálat munkatársai heti rendszerességgel tartanak fejlesztő foglalkozásokat. (pszichológus, logopédus, fejlesztő pedagógus). A védőnő is rendszeresen látogatja az intézményünket.

**Családi összetartozást erősítő, gyermeknevelést segítő programok, rendezvények.**   
A tagintézmények és a családok között jó kapcsolat van, sok közös programot kínálunk számukra is: szüret, egészségvédelmi hét, karácsonyi előkészület, farsang, húsvétoló, vers- és mesemondó délelőtt, gyermeknap, csoportos kirándulások a szülőkkel.

**6.3 Gyermekek átmeneti gondozása**

A Család- és Gyermekjóléti Központ 2018. évben helyettes szülő alkalmazásával látta el a ***gyermekek átmeneti gondozását*** térségi szinten. Helyettes szülőnél történő elhelyezésre az előző évben nem volt igény.

**7. Felügyeleti szervek szakmai ellenőrzései**

**A Berettyóújfalui Polgármesteri Hivatal Jegyzőjének** hatáskörébe tartozóügyekben keletkezett rendszeres gyermekvédelmi kedvezményre való jogosultság megállapítására vonatkozó anyagi és eljárási jogszabályi előírások érvényesülésének célvizsgálatát folytatta le a Hajdú-Bihar Megyei Kormányhivatal Gyámügyi és Igazságügyi Főosztálya (2017.január 1. - 2017. december 31. közötti időszakra vonatkozóan)

A megvizsgált iratok alapján az ellenőrzést végző felügyeleti szerv az alábbi, intézkedési tervet igénylő javaslatokat tette:

* A rendszeres gyermekvédelmi kedvezményre való jogosultság megállapítása esetében a kérelem beadását megelőző hónap jövedelmét igazoló munkáltatói igazolás beszerzése, amennyiben havi rendszerességgel járó – nem vállalkozásból, illetve őstermelői tevékenységből ( a továbbiakban együtt: vállalkozás) származó – jövedelemről van szó.
* A határozatok indokolásaiban a Gyvt. 19. § (2) bekezdésének azon pontjának, illetve alpontjának megjelölése, amely alapján egyértelműen megállapítható, hogy a jogosultság megállapítása során az öregségi nyugdíj mindenkori legkisebb összegének 130 %-át, avagy 140 %-át vették-e figyelembe.
* A nagykorúvá vált gyermekek, mint kérelmezők esetében a jogosultsági feltételek felülvizsgálata indokolt, továbbá annak eredményéről, valamint az esetlegesen megtett intézkedésekről a Gyámügyi és Igazságügyi Főosztály haladéktalan tájékoztatása szükséges.

Az elkészített intézkedési tervet a Gyámügyi és Igazságügyi Főosztály jóváhagyta.

**A Bihari Szociális Szolgáltató Központnál** végzett ellenőrzésének tapasztalatai:

A szociális, gyermekjóléti, és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013.(X.24.) Korm. rendelet 36. § (1) bekezdés d) pontja értelmében a működést engedélyező szerv a kockázatelemzéssel meghatározott időközönként, de legalább háromévente hivatalból ellenőrzi, hogy az engedélyes a jogszabályokban és a szolgáltatói nyilvántartásban foglaltaknak megfelelően működik-e.

A Hajdú-Bihar Megyei Kormányhivatal Gyámügyi és Igazságügyi Főosztály 2018. év áprilisában végzett ellenőrzést az intézményben. Az ellenőrzés során az intézmény rendeltetésszerű működését veszélyeztető hiányosságokat nem észleltek. A Család-és Gyermekjóléti Szolgálat ellenőrzése során egy zsákai eset dokumentációját vizsgálta meg a hatóság, az aktában hiányosságokat nem tapasztalt. Összegzésként leírták, hogy dicséretes, hogy egy sok engedélyessel és szolgáltatással működő intézményben az intézményvezető és a dolgozók az egyes telephelyeken azonos formátumban, a hatályos jogszabályoknak megfelelően vezetik a nyilvántartásokat, dokumentumokat.

2018. októberében a Szociális és Gyermekvédelmi Főigazgatóság Módszertani Főosztálya tartott szakmai ellenőrzést. A Főosztály vizsgálta a gyermeki jogok érvényesülését a család-és gyermekjóléti szolgáltatás esetében, a szolgáltatások szakmai jellemzőit, a jelzőrendszer működtetése melletti szakmai feladatokat, a Család-és Gyermekjóléti Központ speciális szolgáltatásait, a hatósági intézkedésekhez kapcsolódó feladatokat. A fenntartóváltás következtében kialakult változások az intézmény működésében megjelentek, mert az intézmény szolgáltatásai, a család-és gyermekjóléti szolgáltatás tekintetében kibővültek Csökmő település közigazgatási területével.

2018 évben **a Vass Jenő Óvoda és Bölcsődében** szakmai, hatósági ellenőrzésre nem került sor.

**8. A jövőre vonatkozó célok, javaslatok**

**8.1. Berettyóújfalu Város Önkormányzata** a szünidei gyermekétkeztetést a rendszeres gyermekvédelmi kedvezményben részesülő gyermekekre vonatkozóan továbbra is biztosítja, erre a célra költségvetési rendeletében külön előirányzatot határoz meg. 2017 végétől az önkormányzat „családbarát” intézkedések bevezetését kezdte el. Első lépésként a városban letelepedő fiatal családok első lakáshoz jutását ötszázezer forint támogatással segíti. További lépésként kidolgozásra kerültek az újszülöttek szüleinek nyújtandó babaköszöntő csomag, valamint az óvodakezdési támogatás rendeleti feltételei, melyek célja a kisgyermeket vállaló, nevelő családok anyagi terheinek csökkentése. A támogatások fogadtatása nagyon kedvező, ezek fenntartását továbbra is tervezi az önkormányzat.

**8.2. Vass Jenő Óvoda és Bölcsőde**

**Eredmények, célok meghatározása a jövőre vonatkozóan:**

A törvényi elvárások szerinti működés során a prevenció, a gyermekek hátrányos helyzetének csökkentése, veszélyeztetettség kialakulásának megelőzése, ill. szükség szerint segítségnyújtás, valamint együttműködés a különböző intézményekkel és szakemberekkel.   
  
**Gyermekvédelmi prevenciós elképzelések.**

Fejlesztő felzárkóztató óvodai programok, többszöri családlátogatás, rendszeres és rendkívüli támogatások. pályázati lehetőségek kihasználása.

**8.3. A Bihari Szociális Szolgáltató Központ intézkedési terve**

**Intézkedési terv célkitűzései**

**A) Az előző évi intézkedési tervből megvalósult elemek**

**Megvalósult célok:** hatékony jelzőrendszeri együttműködés

A jelzőrendszer működésének általános alapelvei szerint a gyermekjóléti szolgálat a *szakmai szabályozottság* elve alapján megszervezte és működtette az észlelő-és jelzőrendszert.

A gyermekjóléti szolgálat a településen élő gyermekek életkörülményeit a jelzőrendszer keretein belül figyelemmel kísérte és az innen származó adatokat az *információk felelős kezelésének elve* alapján tartotta nyilván. Intézkedése és segítségnyújtása során az *egyéni szükségletek figyelembevételének elve* alapján az észlelő-és jelzőrendszer tagjaitól érkező jelzéseket vette alapul. Az egységes elvek és módszertan megismertetésére és alkalmazására sor került, a gyermekek védelme érdekében eljáró szakemberek körében, a *komplexitás és kötelezőség elve* alapján. Munkánk során a gyermekkel kapcsolatba kerülő szakemberek az *objektivitás elve és a szakmai felelősség elve* alapján jártak el, az előző évben mulasztásos jogsértés nem merült fel.

**Részben megvalósult célok:**

***- jelzési kötelezettség teljesítése:***

Sajnos a jelzőrendszer tagjai nem minden esetben teljesítették jelzési kötelezettségüket írásban. A statisztikai adatok azt mutatják, hogy az előző évekhez képest nőtt a közoktatási intézményből érkező, csökkent a védőnőktől érkező jelzések száma.

***- látens esetek felfedezés:***

A családsegítő, az esetmenedzser és a jelzőrendszeri tagok probléma esetén esetmegbeszélést, esetkonferenciát, szakmai konzultációt tartottak.

Családon belüli erőszak esetén a jelzést adó védelme érdekében külön kérelem nélkül lehetőséget biztosítottunk az adatok zártan történő kezelésére

***- a fiatal korosztály korai terhességének, gyermekvállalásának megelőzése, családtervezési ismeretek terjesztése:*** A válsághelyzetben lévő várandós anyák támogatása érdekében a Grófi Tisza István Kórházzal és a Védőnői Szolgálattal folyamatos volt az együttműködés. Jelzés esetén a központ illetékes kórházi szociális munkával foglalkozó esetmenedzsere vagy a járásban található szolgálatoknál dolgozó családsegítő nyújtott segítséget.

***- fiatalkori bűnelkövetés megelőzése:***

-A pszichológiai tanácsadásra egész évben folyamatos igény mutatkozott. A tanácsadásra való igény emelkedő tendenciát mutat, valamint több megkeresés is érkezett közoktatási intézmények részéről is. 2016. november 28-tól családterápiás tanácsadást is biztosítunk klienseinknek.

A megelőző pártfogókkal való hatékony együttműködés megvalósult. A gyámhatóság a bűncselekmény vagy a szabálysértés elkövetése miatt indult védelembe vételi eljárásban vagy a már fennálló védelembe vétel mellett, a gyermekjóléti szolgálatok, az ügyészség vagy a rendőrség jelzése alapján elrendelte a megelőző pártfogást a fiatalkorú szabálysértést, bűncselekményt elkövetők szocializációjának és reszocializációjának elősegítése érdekében

***- igazolatlan iskolai hiányzások csökkentése:*** A törvényi változás következtében - mely az iskoláztatási támogatás szüneteltetésére irányul a tankötelezettség teljesítésének elmulasztásának esetén - megemelkedett a közoktatási intézmények részéről történt jelzések száma a gyermekek igazolatlan mulasztása tekintetében. Családsegítőink rendszeresen felhívják a szülők figyelmét erre a változásra, az iskolai jelzések alapján figyelemmel kísérik a mulasztások okát. A szülőkkel felveszik a kapcsolatot, tanácsokkal, elérhető szolgáltatások közvetítésével segítik a gyermek nevelését.

A családsegítő, az esetmenedzser és a jelzőrendszeri tagok probléma esetén esetmegbeszélést, esetkonferenciát, szakmai konzultációt tartottak, közöttük hatékony együttműködés alakult ki.

***- családon belüli erőszak elleni küzdelem:*** Család-és Gyermekjóléti Központ készenléti szolgálatának hívószáma a Berettyóújfalui járás településein közzé van téve.

A krízis esetén hívható lelki segély telefonszáma közzé van téve, a segélyt kérők számára tanácsadás, lelki segítségnyújtás megvalósult, a számukra szükséges és elérhető szolgáltatásokról, szakemberek elérhetőségéről tájékoztatást nyújtottak a segítők.

**B) 2019. évi célkitűzések**

Célkitűzéseinket, vállalt feladatainkat a jelzőrendszeri tanácskozáson elhangzottak, az új jogszabályi előírások, az észlelő-és jelzőrendszeri tagok beszámolói és saját tapasztalataink alapján fogalmaztuk meg.

Célja az, hogy a gyermekeknek megadja azt a segítséget, mely szükséges számára ahhoz, hogy a településen rendelkezésre álló források és lehetőségek felhasználásával biológiai, pszichológiai és szociális szempontok szerint egészségesség váljon.

Távlati célként fogalmazzuk meg, hogy a szociális és gyermekjóléti rendszerben működő szereplők és a veszélyeztetettséget észlelő és jelző rendszer tagjai képesek legyenek elősegíteni egymással együttműködve azt az állapotot, hogy a kiskorúak veszélyeztetettsége ki se alakuljon. Így a jelzőrendszer tagjai a fenti célok elérése érdekében ne egyedül vállalják fel ezt a munkát, hanem a rendszerben együtt munkálkodjanak, minden segítséget adjanak meg a gyermeknek, szüleinek, a társszakmák képviselőinek.

**1. Megfelelő együttműködés további fenntartása az észlelő-és jelzőrendszeri tagokkal, az előző évekhez hasonlóan.**

* A Család -és Gyermekjóléti Szolgálat a jelzőrendszer tagjainak képviselői között, előre meghatározott témakörben évente legalább hat alkalommal szakmaközi megbeszélést szervez, ahol különböző témákban előadás megtartására, illetve az aktuális problémák tisztázására kerül sor.
* A jelzőrendszer szabályzatának elkészítése, felülvizsgálata, aktualizálása, hiányosságának javítása.

Probléma esetén a családsegítő, az esetmenedzser és a jelzőrendszeri tagok között konzultáció, a jelzőrendszer tagjainak aktív bevonása a szakmaközi munkába.

**2. A jelzőrendszeri tagok veszélyeztetettség észlelés esetén minden esetben jelzéssel élnek a Család-és Gyermekjóléti Szolgálat, illetve a Család-és Gyermekjóléti Központ felé, a törvényi előírásoknak megfelelően teljesítsék jelzési kötelezettségüket.**

A Család- és Gyermekjóléti Szolgálat a jelzésre köteles szerveket, személyeket minden esetben felkéri, hogy jelzési kötelezettségüket írásban – is – teljesítsék, valamint veszélyeztetettség, krízishelyzet észlelése esetén az arról való tájékoztatásra, krízishelyzet esetén utólagosan történő írásbeli kötelezettségükre.

- A beérkezett jelzésekről és az azok alapján megtett intézkedésekről a Család- és Gyermekjóléti Szolgálat jelzőrendszeri felelőse heti rendszerességgel jelentést készít a Család- és Gyermekjóléti Központnak. A Család- és Gyermekjóléti Központ összegyűjti, majd összesíti a szolgálatok jelzőrendszeri felelősei által küldött jelentéseket.

**3. Szolgáltatás centrikus gyermekjóléti alapellátási rendszer kiépítése a településen**

1. **a) prevenció: gyanú esetén jelzés**
2. Szükséges, hogy a családok támogatása érdekében a jogokról való tájékoztatás lehetőségét megadjuk a településen élőknek, legyenek tisztában azzal, hogy mit tehetnek saját életük, sorsuk, és egészségük védelme érdekében. Szükséges helyi szinten propagálni azt, hogy az ágazat specifikus rendeletben meghatározott szakembergárda áll készen a kiskorúak, a szüleik és jelzőrendszer tagjai segítségére. Tudatosítani kell, hogy segítséget kérni nem szégyen, hanem bölcs döntés a bajt megelőzendő tudatos prevenciós cselekedet.
3. Családtervezési ismeretekkel foglalkozó előadások megtartása az oktatási intézményekben, fogamzásgátlással kapcsolatos ismeretek terjesztése, felvilágosító előadások
4. Egészségnevelő-drogprevenciós előadások szervezése
5. Figyelemfelhívás a szabálysértésekben, bűncselekményekben való részvétel esetleges következményeire
6. Látóutak szervezése szakembereknek, érdeklődő gyermekek részére szociális intézményekbe.
7. Megelőző pártfogóval való hatékony együttműködés a fiatalkori bűnelkövetés megelőzése érdekében.
8. A jelzőrendszeri tagok (köznevelési intézmények, egészségügyi szolgáltatást nyújtók, gyámügyi osztály, gyermekjóléti szolgáltatások) hatékony együttműködésének kialakítása
9. Figyelem felhívása a tankötelezettség elmulasztásának következményeire, az iskoláztatási támogatás felfüggesztésével kapcsolatos törvényi szabályozásra.
10. A Család-és Gyermekjóléti Központ pszichológiai és családterápiás tanácsadásának hatékony kihasználása.
11. A Kormányhivatal munkaügyi szervével további folyamatos kapcsolat fenntartása, az elhelyezkedést segítő tanfolyamok propagálása az ügyfelek körében.
12. A munkaügyi szervezet által nyilvántartott programok népszerűsítése, közzététele az intézmény hirdetőtábláján.
13. Elhelyezkedést segítő tanácsadás, álláskeresési technikák közvetítése. A munka világába való visszatérést szolgáló gyakorlati segítségnyújtás.
14. Az atipikus foglalkoztatási formák térhódításának támogatása, népszerűsítése.
15. **b) cselekvés: a már kialakult veszélyeztetettség megszüntetése**

A jelzőrendszeri tagok probléma, vagy krízishelyzet esetén minden esetben jelzéssel éljenek a Család-és Gyermekjóléti Szolgálat vagy a Család-és Gyermekjóléti Központ felé.

- Jelzésüket minden esetben írásban, egységes protokoll szerint tegyék meg, a jelzőrendszeri tagok együttműködése szakmai standardok alapján történjen. Krízishelyzet esetén a jelzőrendszer tagjai jelzésüket utólag tegyék meg írásban.

- A családsegítő, az esetmenedzser és a jelzőrendszeri tagok probléma esetén esetmegbeszélést, esetkonferenciát, szakmai konzultációt tartsanak.

- Családon belüli erőszak esetén a jelzést adó védelme érdekében külön kérelem nélkül lehetőség van az adatok zártan történő kezelésére.

1. együttműködés elve: a család-és gyermekjóléti szolgáltatás feladata esetkonferenciát összehívni a célból, hogy a családban élő gyermekek védelme érdekében a teendőket számba vegye, és meghatározza a felelősöket és kitűzze a határidőket
2. **c) utánkövetés: a gyermek családba való visszajutása érdekében a hatósági intézkedés fenntartása, megszüntetése**
3. annak érdekében, hogy a támaszra, ösztönzésre és segítségre szoruló gyermekek és családjaik megkapják a számukra szükséges megfelelő mértékű, szintű és színvonalú segítséget, adott helyen minden érintett a gyermekkel és családjával kapcsolatban lévő személy, intézmény aktív közreműködése elengedhetetlen
4. a hatékony gyermekvédelem alapja a gyermekek jogainak és érdekeinek érvényesítése és az ehhez leginkább célravezető megoldás kialakítása
5. fontos, hogy a gyermek és családja érdekeit szem előtt tartva minden szereplőtől megkapják a megfelelő segítséget, ehhez hatékony együttműködés szükséges
6. a közös munka meghatározása során az alábbi fontos célok érdekében kell kölcsönösen együttműködni.

**A gyermekek szegénysége elleni küzdelem**

* szegénységben élő emberek társadalmi részvételének erősítése
* a szegénységben élő emberek bekapcsolódási lehetőségeinek bővítése a helyi és országos döntéshozatali folyamatokba;
* a szegénységben élő emberek önszerveződésének segítése;
* innovatív módszerek a részvételre, a különböző társadalmi csoportok, a döntéshozók és az érintettek közötti párbeszédre;

**A szülők munkanélkülisége elleni küzdelem:**

szakképzett, képzett és alkalmazkodni képes munkaerő, valamint a gazdasági változásokra érzékeny munkaerőpiacok létrehozásához való hozzájárulás a Foglalkoztatási Osztállyal együttműködve

**Egészséges életmódra nevelés**

* a gyermekek egészséges testi-lelki fejlődésének elősegítése, szokásainak, kézségeinek alakítása**.**
* az egészséges életmód kialakítása a gyermeknevelés része és akárcsak az élet más területein, a szülői minta követendő a gyermek számára

**C) A településre vonatkozó célok elérése és a jelzőrendszeri működés hatékonyságának javítása érdekében tervezett lépések**

Megfelelő együttműködés további fenntartása az észlelő-és jelzőrendszeri tagokkal, az előző évekhez hasonlóan, a jelzőrendszer tagjainak aktív bevonása a szakmaközi munkába, melynek eredményeképpen a jelzőrendszer tagjai veszélyhelyzet esetén jelzésüket haladéktalanul megteszik.

A Család és Gyermekjóléti Szolgálat a jelzőrendszer tagjainak képviselői között, előre meghatározott témakörben évente legalább hat alkalommal szakmaközi megbeszélést szervez, ahol különböző témákban előadás megtartására, illetve az aktuális problémák tisztázására kerül sor. Az előadáson való részvétel várhatóan a szakmai munka hatékonyabb működését elősegíti. Az aktuális problémák tisztázása a szakmai nehézségeken való átlendülést, a hatékonyabb problémamegoldást hivatottak elősegíteni.

A jelzőrendszer szabályzatának elkészítése, felülvizsgálata, aktualizálása, hiányosságának javítása, melynek során a felmerülő nehézségek és problémák kiküszöbölése, megoldása valósul meg.

Probléma esetén a családsegítő, az esetmenedzser és a jelzőrendszeri tagok között konzultáció, a jelzőrendszer tagjainak aktív bevonása a szakmaközi munkába. A szakemberek közös konzultációja a probléma szélesebb körű megismerését, a segítségnyújtás specifikusabbá és hatékonyabbá válását segíti.

A Család és Gyermekjóléti Szolgálat a jelzőrendszer tagjainak képviselői között, előre meghatározott témakörben évente legalább hat alkalommal szakmaközi megbeszélést szervez, ahol különböző témákban előadás megtartására, illetve az aktuális problémák tisztázására kerül sor.

A jelzőrendszer szabályzatának elkészítése, felülvizsgálata, aktualizálása, hiányosságának javítása. A jelzőrendszer szabályzata segíti a jelzőrendszer tagjainak, a járási jelzőrendszeri tanácsadónak és a jelzőrendszeri felelős munkáját. A szabályzatban fellelhető és kiütköző hiányosságok javításával a jelzőrendszer működésének hatékonyabbá válása valósul meg.

A jelzőrendszeri tagok probléma, vagy krízishelyzet esetén minden esetben jelzéssel éljenek a Család-és Gyermekjóléti Szolgálat vagy a Család-és Gyermekjóléti Központ felé. Jelzésüket minden esetben írásban, egységes protokoll szerint tegyék meg, a jelzőrendszeri tagok együttműködése szakmai standardok alapján történjen. A Család-és Gyermekjóléti Szolgálat vagy a Család-és Gyermekjóléti Központ szakemberei minden esetben a protokoll és legjobb szakmai tudása szerint jár el.

-Krízishelyzet esetén a jelzőrendszer tagjai jelzésüket utólag tegyék meg írásban. Krízishelyzet estén a Család-és Gyermekjóléti Szolgálat vagy a Család-és Gyermekjóléti Központ szakember felhívja a jelzést tevő figyelmét arra, hogy jelzését írásban is tegye meg. Mivel a jelzés szóban történő tevése gyorsabbá teszi a segítés folyamatát, így a problémamegoldás gyorsabbá és hatékonyabbá válik.

- Családon belüli erőszak esetén a jelzést adó védelme érdekében külön kérelem nélkül lehetőség van az adatok zártan történő kezelésére. Az ügyintézés során a segítő szakember minden esetben az adatvédelmi törvények előírásainak betartása mellett jár el.

- A jelzőrendszeri tagok további szoros együttműködése a törvényi előírásoknak megfelelően, melynek eredményeképpen probléma esetén jelzéssel élnek a tagok, így időben érkezik a segítség.

**8.4. Berettyóújfalui Rendőrkapitányság 2019 évre tervezett feladatai, javaslatok, célok:**

A 2018 évben elért eredmények megtartása valamint azok javítása 2019 évben a legfőbb feladata Berettyóújfalui Rendőrkapitányság állományába tartózó rendőrök számára.

A 2018-as törvényi változások során a rendőrség és a gyermekjólét közötti együttműködésben változás nem történt, a kapcsolattartás továbbra is jól működő, rendszeres és folyamatos.

A rendőrségnek és a bűnmegelőző propaganda tevékenysége során előadások megtartásával, telekommunikációs tájékoztatással valamint szóróanyagok elhelyezésével van lehetősége a családon belül elkövetett, valamint a gyerekek, fiatalkorúak sérelmére megvalósított bűncselekmények visszaszorítására. A bűnmegelőzés további hatékony módja lehet a kölcsönös jelzés adás korábbi évekhez hasonló fenntartása.

**9. Bűnmegelőzés helyzete - gyermekkorú, fiatal korú bűnözés a Berettyóújfalui Rendőrkapitányság tájékoztatása alapján**

A 2018. évben a Berettyóújfalu Rendőrkapitányság (Berettyóújfalu, Bakonszeg, Furta, Zsáka, Vekerd és Darvas településeken) 110 szabálysértés miatt indult eljárás, melyből 61 fiatalkorú személy által került elkövetésre. Gyermekkorú személyek által elkövetett szabálysértés nem jutott a hatóság tudomására.

Fiatalkorú és gyermekkorú személyek által elkövetett bűncselekmények (bűntettek és vétségek) száma az egyes településeken:

|  |  |  |  |  |  |  |
| --- | --- | --- | --- | --- | --- | --- |
|  | B.újfalu | Darvas | Furta | Zsáka | Bakonszeg | Vekerd |
| Testi sért. | 7 | - | - | 1 | - | - |
| Garázdaság | 11 | - | 2 | 1 | - | - |
| Rablás | 2 | - | - | 1 | - | - |
| Lopás | 10 | - | - | 2 | - | - |
| Visszaélés  Kábítószerrel | 2 | - | - | - | - | - |
| Közfeladatot ellátó szem. elleni erőszak | 1 | - | - | - | - | - |
| Becsületsértés | 1 | - | - | 1 | - | - |
| Sikkasztás | - |  |  |  |  |  |
| Kiskorú veszélyeztetése | - | - | - | - | - | - |
| Jármű önkényes elvétele | - | - | - | - | - | - |
| Közúti közlekedés biztonság elleni | - | - | - | - | - | - |
| Magánokirattal visszaélés | 1 | - | - | - | - | - |
| Bűnpártolás | - | - | - | - | - | - |
| Állatkínzás | - | - | - | 1 | - | - |
| Orvhalászat | - | - | - | - | 1 | - |
| Készpénz-helyetesítő fizetési eszközzel való visszaálés | 1 | - | - | - | - | - |
| Rongálás | 1 | - | - | 1 | - | - |
| **Összesen** | **37** | **-** | **2** | **8** | **1** | **-** |

**vétség**: 36 eset; **bűntett**: 12 eset

A 2018. évben Vekerd és Darvas településeken fiatal- és gyermekkorú személyek által elkövetett bűncselekmény nem jutott a hatóság tudomására.

**Jellemző bűnelkövetések és azok gyakorisága a gyermekkorúak és fiatalkorúak körében:**

A Berettyóújfalui Rendőrkapitányságon az elmúlt években folyamatosan tapasztalható volt az ismertté vált bűncselekmények számának csökkenése 2016-ban 1301-ről 2017-ben 1009-re csökkent, mely csökkenés 2018-ban megállt, kis mértékben 1072-re nőt.

A büntetőeljárás során speciális eljárási szabályokat kell betartani, ha az elkövető fiatalkorú, továbbá ha a sértett fiatal illetve gyermekkorú. Elsősorban vagyon elleni bűncselekmények illetve szabálysértések esetében tapasztalható, hogy ugyanazon fiatallal szemben többször kellett büntetőeljárást, vagy szabálysértési eljárást kezdeményezni.

A fiatal- illetve gyermekkorú elkövetőknél tapasztalható az átlagtól eltérő családi, szociális háttér, azaz gyakrabban fordul elő a családi, rokoni környezetben a bűnelkövetés, a gyermek és a szülők alacsony iskolázottsága, a hátrányos szociális háttér, munka illetve foglalkozás nélküliség.

Amennyiben ehhez társul a családban előforduló bűnözés, akkor szinte elkerülhetetlen, hogy a fiatal –vagy gyermekkorú is összeütközésbe kerül a törvénnyel.

Gyakrabban válnak elkövetővé (és áldozattá) a lakásotthonban nevelkedő gyermekek. A nevelőszülőknél élő gyermekek esetében igen ritka a bűnelkövetés, tapasztalataink alapján nem mutat eltérést a hagyományos családokban élő gyermekekétől.

**A családon belüli erőszak, bántalmazások előfordulása Berettyóújfalu járás vonatkozásában:**

Természetesen a szegénység, az alacsony iskolázottság nem feltétlen jelenti azt is, hogy ezekben a családokban a családon belüli erőszak elő is fordul.

Azt is meg kell jegyezni, hogy a családon belül elkövetett erőszakos bűncselekmények - elsősorban testi sértések – egy része nem jut a rendőrség tudomására, illetve amennyiben tudomásunkra jut a bizonyítás rendkívüli nehézségekbe ütközik, a szoros családi kapcsolatok miatt.

A kifejezetten a gyermek- vagy fiatalkorúval szemben elkövetett családon belüli erőszakos bűncselekmények viszonylag ritkák. Tapasztalataink alapján, családon belüli erőszak elsősorban a házastársra irányul.

**A kábítószer terjesztésével, fogyasztásával kapcsolatos adatok, tapasztalatok:**

eljárások száma: 2

gyermek- és fiatalkorú érintettek száma: 2

A Berettyóújfalui Rendőrkapitányság illetékességi területén illetve azokon a településeken, amelyek a gyermekvédelmi tanácskozás szempontjából érintettek, továbbra se jellemző a kábítószer fogyasztása, a megindított 2 eljárásban minden esetben az új pszichotrop anyag fogyasztása merült fel.

Gyakran az ezekkel a szerekkel való találkozás a hatóságok elől rejtve marad, hiszen a fogyasztók maguk is arra törekednek, hogy ne lepleződjenek le.

Továbbá veszélyes forrás, hogy az új szerek, amelyek gyakran semmilyen tiltólistán nem szerepelnek, beláthatatlan egészségügyi veszéllyel fenyeget, hiszen gyakran az összetétele, a pontos adagolása, illetve hatása, a fogyasztó számára teljesen ismeretlen.

A törvény a kábítószer fogyasztását büntetni rendeli, a csekély mennyiséget meg nem haladó fogyasztás esetében a törvény lehetőséget biztosít, un. elterelés alkalmazására, amely gyakrabban egyfajta pszichológusi, orvosi segítség a fogyasztó részére.

Ennek a kezelésnek a teljesítését követően a fogyasztó mentesül mindenféle joghátrány alól. Az un. új pszichotrop anyagok fogyasztását a törvény nem szankcionálja.

Ennek a kábítószernek nem minősülő anyagok elérhetősége a gyakrabban lényegesen könnyebb, hiszen már az internetről is rendelhető, a fiatalok körében ismertek azok a Web oldalak, ahonnan postai utánvét ellenében bármit be lehet szerezni.

**Bűn- és baleset megelőzésben, prevenciós munkában szerzett tapasztalatok, tervek:**

A Berettyóújfalui Rendőrkapitányságon 2 fő bűnmegelőzési előadó van, akik részfeladatként tudják ellátni ezt a szerepkört. Munkájukat azonban körzeti megbízottak, úgynevezett iskolarendőrök, továbbá a kapitányság senior állományú bűnmegelőzési tanácsadója is segíti. Míg a körzeti megbízottak a lakosság széles körében folytatnak egyfajta bűnmegelőzési propaganda tevékenységet, az iskolarendőr az általános iskolások körében, a bűnmegelőzési tanácsadó pedig a Berettyóújfalu város két szakközépiskolájában és egy kollégiumában.

Berettyóújfalui Rendőrkapitányság Közlekedésrendészeti Osztálya rendszeresen tartott előadásokat a Rendőrkapitányság illetékességi területén 2018 évben, melynek során, miden korosztály figyelmét felhívták a biztonságos közlekedés fontosságára. 2017 évben az óvodások részér a Balmazújvárosi Rendőrkapitányságtól kölcsönkérésre került elektromos járművek igénybe vételével került felhívásra legkisebb korosztály figyelem is a biztonságos közlekedés vonatkozásában és így a baleset megelőzés már az óvodában elkezdődött a kapitányság illetékességi területén. 2018 évben a Berettyóújfalui Rendőrkapitányság rendelkezésére álló robot segítségével folytatja az óvodások korábbi évben elkezdett biztonságos közlekedésre történő nevelését.

Bűnmegelőzés területén az ORFK által 2018 évre meghatározott feladatok között kiemelt a DADA program minél több iskolára történő kiterjesztése, melynek érdekében a Berettyóújfalui Rendőrkapitányságon korábban 1 fő oktató mellé újabb oktató került kiképzésre, melynek következmény már Berettyóújfalu általános iskolái, valamit a Furta Általános Iskolája részére is elérhető lett DADA program. A program fő célja a fiatalok felkészítése arra, hogy hogyan ne váljanak bűncselekmények áldozattá illetve azok elkövetőivé valamint a drog, alkohol és dohányzás káros egészség és emberi kapcsolatokat romboló hatásainak bemutatásával megelőzni, hogy bármilyen szer használójává váljanak.

Berettyóújfalu, 2019. május .

Muraközi István

polgármester

1. 15/1998 NMr. 9.§ (1) bek. k) pontja [↑](#footnote-ref-1)
2. 15/1998 NMr. 9.§ (3) bek. [↑](#footnote-ref-2)